POMAK transformacija – poziv za prijave na Konferenciju o transformaciji OCD u efikasne, efektivne i samoodržive organizacije – Timočki Omladinski Centar\nPOMAK transformacija - poziv za prijave na Konferenciju o transformaciji OCD u efikasne, efektivne i samoodržive organizacije\nJedna od aktivnosti projekta “POMAK transformacija” biće i dvodnevna Konferencija o kreativnim industrijama i socijalnom preduzetništvu mladih. Ova konferencija biće organizovana 27. i 28. juna 2016. godine, u Beogradu.\nCilj projekta “POMAK transformacija” jeste transformacija organizacija civilnog društva u efikasne, efektivne i samoodržive organizacije koje će kroz kreativno preduzetništvo na direktan način doprinositi lokalnom ekonomskom razvoju i na inovativan način povećanju zapošljavanja i zapošljivosti mladih.\nPlanirano je da na Konferenciji učestvuje 50 predstavnika OCD iz svih krajeva Srbije. Nakon konferencije biće odabrano 5 najmotivisanijih OCD sa najoriginalnijim idejama za transformaciju. Sa njima će se započeti proces transformacije uz obezbeđene obuke, mentorstvo i inicijalna materijalna sredstva za početak poslovanja.\nOsim predavača i panelista, koji će preneti svoja znanja i iskustva, premijerno će biti prikazan dokumentarni film o OCD koje su se već pokrenule privrednu delatnost i predstavljen priručnik „Mapa transformacije“. Verujemo pomoći i dodatno motivisati predstavnike OCD-a da započnu proces transformacije.\nProjekat “Pomak transformacija” realizuje Timočki omladinski centar, finansira Tim za socijalno uključivanje i smanjenje siromaštva Republike Srbije sredstvima Švajcarske agencije za razvoj i saradnju, a sufinansira Ministarstvo omladine i sporta Republike Srbije.\n2016, civilno društvo, konferencija, kreativno preduzetništvo, OCDrs, održivost, POMAK, POMAK transformacija, poziv, SDC, SIPRU, socijalno preduzetništvo, Švajcarska agencija za razvoj i saradnju, Tim za socijalno uključivanje i smanjenje siromaštva, transformacija


TANJUG – INTELEKTUALNA SVOJINA-EU-POGLAVLJE 7 – OFPS\nTANJUG – INTELEKTUALNA SVOJINA-EU-POGLAVLJE 7\nObjavljeno 24. Jun, 2016\nMarić: Spremni za otvaranje Poglavlja 7\n> BEOGRAD, 23.juna (Tanjug) – Srbija je, prema oceni Evropske komisije spremna za otvaranje poglavlja 7 o intelektualnoj svojine, istakao je vd direktor Zavoda za intelektualnu svojinu i šef pregovaračke grupe o poglavlju 7 Vladimir Marić koji ukazuje da intelektualna svojina učestvuje u stvaranju BDP-a sa 4,61 odsto.\n> On je, povodom konferencije PKS sa Zavodom o Poglavlju 7, objasnio da intelektualnu svojinu predstavljaju nematerijalna dobra.\n> Sistem zakona koje donosi Srbija, medjunarodnih propisa koje smo ratifikovali treba da bude takav da na adekvatan način štiti interese kreativnih ljudi, naših autora, nosilaca srodnih prava, kako bi pre svega bio nagradjen kreativan rad i stvorili se ekonomski i drugi drusstveni ulovi za ekonomski razvoj, ukazao je Marić.\n> On je naglasio da je načelan stav Evropske komisije da je Srbija spremna za otvaranje pregovora u oblasti intelektualne svojine, što je ocenio, da je veliki kompliment i rezultat ogromnog rada.\n> Na nama je dosledna primena tih propisa, adekvatna zaštita intelektualne svojine, borba protiv piraterije, ukazao je Marić.\n> On je istakao da Srbija, kao sve velike i razvijene zemlje imaju kreativnu industriju, koja počiva na autorskim i srodnim pravima, i koje u stvaranju BDP učetsvuju sa 4,61 odsto.\n> Gotovo 100.000 ljudi radi u kreativnim industrijama, što je, kako ukazuje, potencijal koji treba dalje da razvijamo.\n> Istovremeno je kazao da je važna saradnja PKS i Zavoda i uopšte javnog i privatnog sektora.\n> Savetnica predsednika PKS za evrointegracije Dušanka Kalezić ukazala je da je Komora aktivan partner u pristupnim pregovorima.\n> Svoju aktivnost potvrdjuje i aktivno učešće u radu 27 pregovaračkih grupa, a pored toga PKS prati 29 poglavlja koja dirketno, odnosno na posredan način utiču na privrdne tokove, objasnila je ona.\n> Centar za evropske integracije PKS od prošle godine organizuje seriju konferencija na temu o čemu pregovaramo, kako bi se poglavlja predstavila privrednicima i upoznali ih sa propisima koji će se bitno odraziti na buduće poslovanje, naročito nakon ulaska u EU, dodala je Kalezicheva.\n> On je ukazao da su predstavnici Zavoda upoznati o sadržaju poglavlja, koja su autorska i srodna prava, prava industrijske svojine, koji su jako važni za privrednike, naročito u registrovanju patenata, dobijanja žiga i zaštite dizajna.\n> Takodje je predstavljen i sam postupak dobijanja patenta kod proizvodnje brašna od već proklijalog semena i prisutni su upoznati sa postupkom dobijanja geografske oznake porekla, koja je značajna jer zaštićuje proizvode i pojedine brendove karakteristične za odredjene regione.


Opština Bar: Umjesto prazne priče očekujemo podršku razvoju svog grada | Opština Bar\nOpština Bar naporno radi na zadovoljenju potreba i zahtjeva građana, te poboljšanju kvaliteta života u Baru. Isto to očekuje od svih učesnika društvenih i političkih procesa. Umjesto prazne priče i demagogije potrebno je da svi, u skladu sa svojim pozicijama i u svojoj moći daju podršku razvoju svojeg grada.\nOvo posebno važi za kapitalne projekte kao što je rekonstrukcija šetališta i trga u Sutomoru. Nosilac aktivnosti uređenja i raspisivanja tendera za ovaj projekat je državna Uprava za javne radove, a ne Opština Bar. U tom smislu, svi rokovi izvođenja radova te kvalitet izvedenih radova u nadležnosti su Uprave kojom, po poslednjim informacijama, rukovodi kadar upravo Demokratske Crne Gore. Uprkos tome, Opština se neće baviti partijskim sukobima niti će dopustiti da bude uvučena u jalove diskusije već će ozbiljno i profesionalno uvažavati sve partnere koji daju doprinos razvoju grada, sa svakog nivoa. Upravo to je iskazano nedavnim susretom predsjednika Opštine Bar sa partnerima iz pomenutih organa državne uprave koji su nadležni za ovaj projekat. Ostaje nejasno kako to da su sa nivoa države zadovoljni projektom i saradnjom sa Opštinom, dok oni na lokalnom nivou ne misle tako?\nOpština Bar je direktno participirala u ovoj fazi projekta rekonstrukcije u Sutomoru sa 100 hiljada eura i svoj dio obaveza u roku završila. Isto tako, kada je u pitanju raspisivanje tendera za tende na šetalištu, i to je u nadležnosti Morskog dobra, državnog preduzeća, a ne Opštine Bar, sa čime su, vjerujemo, predstavnici Demokrata Bar dobro upoznati.\nFotografije kojima zamajavaju javnost prikazuju marginalne zone oko rekonstruisanog šetališta i dio su faze koja podrazumijeva finalno uređenje trga za koji je Opština obezbijedila 150 hiljada eura u budžetu za tekuću godinu, Morsko dobro 445 hiljada, dok ostatak treba da obezbijedi Uprava za javne radove kroz kapitalni budžet. Uvjereni smo da kroz svaku od ovih institucija predstavnici Demokrata Bar imaju prilike da iskažu svoju iskrenu želju da doprinesu razvoju svojeg grada, i pokažu da li su sposobni za konkretan rad ili isključivo za fotografisanje i spinovanje, praćenje divljih konja po livadama, te recitovanje folk, narodne muzike i zabavljanje građana što im je do sada najveće dostignuće. Lokalna uprava, naprotiv, sve svoje obaveze završava uredno, odgovorno i vrijedno a građani svjedoče tome. O tome će posebno svjedočiti i uspjeh u predstojećoj turističkoj sezoni u Baru i Sutomoru koje dočekuje goste u potpuno novom i savremenom ruhu, kao novi biser jadranske obale u rangu najprestižnijih destinacija ovog dijela Evrope.


Krivokapić sjutra obrazlaže program i sastav Vlade – Portal Podgorica\nKrivokapić sjutra obrazlaže…\nKrivokapić sjutra obrazlaže program i sastav Vlade\nfoto ucg ac me\nMandatar Zdravko Krivokapić sjutra će u crnogorskom parlamentu obrazložiti program i personalni sastav nove Vlade.\nNajavljeno je da će sjednica, zbog velikog interesovanja poslanika da učestvuju u raspravi, trajati najmanje dva, a najviše tri dana.\nKrivokapića je za mandatara predložio 8. oktobra predsjednik Crne Gore Milo Đukanović, nakon obavještenja da tri koalicije, poslije parlamentarnih izbora, imaju skupštinsku većinu.\n“Trudićemo se da uvijek vidimo ono što je najbolje, da djelujemo dobronamjerno, da bi rezultat doveo do rješenja koja će svima nama na najboiji način obezbijediti prosperitet, vidljiv napredak i kvalitet života na nivou evropskih standarda”, kazao je Krivokapić.\n“Počev od prioritetnih zakona o porijeklu imovine, lustraciji, Vladi, Skupštini, planiranju prostora i izgradnji objekata”, kazao je Krivokapić.\n„Poseban prioritet Vlada će posvetiti izmjenama i dopunama Zakona o slobodi vjeroispovijesti, kako bi ispravila nepravdu i štetu koju postojeći Zakon donosi građanima i vjerskim zajednicama“, kazao je Krivokapić.\n”Donošenje deklaracije o trajnoj zabrani izgradnje malih hidroelektrana na crnogorskim vodotocima, kao i izmjena Zakona o energetici”, najavio je Krivokapić.\n„Sve su ove osobe koje su znanjem, iskustvom, timskim duhom, referencama i prethodnim rezultatima pažljivo izabrane i po svim kriterijumima zaslužile da predvode pojedina ministarstva“, kazao je Krivokapić.


BiH zabilježila ekonomski rast od dva odsto – Biznis.ba\nBiH zabilježila ekonomski rast od dva odsto\nobjavljeno 12. dec 2018. u 10:36\nBiH je u prvom kvartalu ove godine ostvarila ekonomski rast od dva odsto u odnosu na isti period prethodne godine u svim kategorijama, osim javne potrošnje, navedeno je u informaciji Direkcije za ekonomsko planiranje BiH o kretanju makroekonomskih pokazatelja.\nNajznačajniji rast, a samim tim i doprinos ekonomskom rastu u prvom kvartalu ostvaren je u finalnoj potrošnji, koja je uvećana za 1,9 odsto u odnosu na isti period prethodne godine. Ovo povećanje ostvareno je zahvaljujući povećanju potrošnje domaćinstava od 2,5 odsto, dok je javna potrošnja smanjena za 0,2 odsto.\nOsim povećanja potrošnje, u prvom kvartalu evidentirano je značajno povećanje investicija – za više od 30 odsto, što je, kako se navodi, dodatno podstaklo ostvareni ekonomski rast u BiH.\nTokom posmatranog perioda, ističe se u informaciji, zahvaljujući jačanju izvozne tražnje i povećanju poslovne aktivnosti u zemlji, povećani su izvoz i uvoz, a stope rasta su veće od 10 odsto.\nVećina kratkoročnih indikatora o ekonomskim kretanjima u BiH pokazuju da je ekonomski rast iz prvog kvartala nastavljen i tokom drugog kvartala.\nPovoljne ekonomske prilike u međunarodnom ekonomskom okruženju, najviše u zemljama EU, omogućile su nastavak trenda rasta u okviru spoljnotrgovinske robne razmjene s inostranstvom.\nNa nastavak trenda rasta investicija u BiH mogli bi ukazati i dvocifreni rast investicija iz prvog kvartala, uz kreditni rast u domenu nefinansijskih preduzeća od 5,3 odsto i povećanje uvoza kapitalnih proizvoda od oko 11 odsto, te povećanje broja izdatih dozvola za više od 10 odsto za građenje u oblasti niskogradnje.


OSCE: verzija nacrta ne pruža pravosudnom sistemu adekvatna sredstva za borbu protiv korupcije i drugih složenih krivičnih djela | Tacno.net\nOSCE: verzija nacrta ne pruža pravosudnom sistemu adekvatna sredstva za borbu protiv korupcije i drugih složenih krivičnih djela\nAutor 👤OSCE 7.3.2018. u 15:19\n„Misija OSCE-a u Bosni i Hercegovini izražava duboku zabrinutost zbog aktuelnih dešavanja u vezi sa procesom donošenja izmjena i dopuna Zakona o krivičnom postupku BiH, koje se odnose na primjenu posebnih istražnih mjera u predmetima teških krivičnih djela, uključujući tu korupciju i druga djela privrednog kriminala. Potrebno je hitno donijeti odgovarajuće izmjene i dopune, u cilju provedbe Odluke Ustavnog suda BiH br. 5/16, jer je rok za provedbu navedene odluke Suda već istekao.\nU nedavno objavljenom izvještaju: „Praćenje procesuiranja predmeta korupcije u BiH: Prva procjena“ Misija je pozvala nadležne institucije da usvoje nove odredbe kojima bi se postigla odgovarajuća ravnoteža između potrebe zaštite prava pojedinaca, propisane međunarodnim instrumentima za zaštitu ljudskih prava, i potrebe efikasnog procesuiranja predmeta teških krivičnih djela.\nNa poziv ministra pravde, Misija je u svojstvu posmatrača učestvovala u radu radne grupe za izradu potrebnih amandmana, koju je imenovalo Ministarstvo. Djelujući u toj ulozi, Misija je izrazila zabrinutost zbog nacrta koji je usvojila radna grupa, posebno ističući neusklađenost liste krivičnih djela za koja je moguće izdati nalog za provedbu posebnih istražnih mjera sa međunarodnim standardima propisanim Konvencijom UN-a protiv transnacionalnog organiziranog kriminala. Iz tog razloga, važeća verzija nacrta ne pruža pravosudnom sistemu adekvatna sredstva za borbu protiv korupcije i drugih složenih krivičnih djela.\nImajući u vidu ove činjenice, Misija poziva zakonodavne organe da, što je moguće prije, usvoje izmjene i dopune Zakona koje su u potpunosti usklađene sa međunarodnim standardima. Time bi nadležni organi poslali snažnu poruku da je njihovo opredjeljenje za borbu protiv teških krivičnih djela u BiH iskreno i trajno. S tim u vezi, Misija ističe kao pozitivnu činjenicu da će Predstavnički dom uskoro raspravljati o prijedlogu amandmana kojima će, ukoliko dođe do njihovog usvajanja, biti otklonjene gore navedene manjkavosti.“ izjavio je ambasador Bruce G. Berton, šef Misije OSCE-a u Bosni i Hercegovini.


Generalni štrajk ako se Vlada KS-a ne aktivira - Klix.ba\nGeneralni štrajk ako se Vlada KS-a ne aktivira\n18.11.2008. u 11:07\nRadnici KJKP "Gras" stupit će u generalni štrajk 27. novembra u 4.00 sata, odlučeno je na sjednici Predsjedništva Sindikata ovog preduzeća.\nRazlog za ovakvu mjeru su, kako je Feni izjavio predsjednik Sindikata Emir Muminović, nagomilani problemi na relaciji "Gras" - Vlada Kantona Sarajevo. Uposlenici traže da se ispoštuju četiri primarna zahtjeva: rješavanje problema sistema naplate i zaštite vozača i kontrolora naplate, nabavka vozila i rezervnih dijelova, remont tramvajske pruge i pružnih postrojenja i primjena Kolektivnog ugovora.\nMuminović navodi da već duže upozoravaju na izuzetno slabo stanje s vozilima, učestale napade na osoblje "Grasa" i dotrajalost pruge koja je svakodnevna opasnost za građane Sarajeva koji koriste usluge tramvajskog prijevoza.\n"Naravno, mi smo spremni da odustanemo od generalnog štrajka ukoliko Vlada KS-a "Grasu" da obećanu injekciju tekućem poslovanju od 4.386.000 KM te ozbiljno uđe u realizaciju četiri zahtjeva“, izjavio je Feni Muminović.\nSindikat "Grasa" također, razumije građane i njihovo nezadovoljstvo zbog najava štrajka, ali moli za razumijevanje.\n"Mi smo u nekoliko navrata predlagali konkretne mjere da do ovog ne dođe. Tražili smo da budžetski korisnici u KS-u obezbjeđuju uposlenicima mjesečne karte za javni prijevoz, da se donese odluka o javnom linijskom prijevozu u KS-u kojom bi se riješili problemi katastrofalnog stanja saobraćaja u gradu i zaštitio sistem naplate, da se utvrdi realna cijena karata za subvencionirane korisnike i da te subvencije idu na teret KS-a a ne "Grasa", itd.", objasnio je Muminović.\nŠtrajk koji podrazumijeva potpunu obustavu javnog gradskog prijevoza trajat će do ispunjenja zahtjeva.


Kritike unutar Komunističke partije Kube\nLideri kubanske vladajuće Komunističke partije nalaze se na udaru neuobičajenih javnih kritika iz sopstvenih redova nekoliko dana nakon istorijske posete američkog predsednika Baraka Obame.\nCentralni organ KP Kube list Granma piše da je nezadovoljstvo javnosti “znak demokratije i učešća javnosti, što pripada socijalizmu koji se gradi”.\nKritike medju članovima partije su nakon višemesečnog tinjanja dovele do velikih tenzija, ističe Granma u opširnom članku na naslovnoj strani.\nAP ocenjuje da članak nije mnogo doprineo smirivanju velikog broja članova partije, medju kojima pojedini traže da se odloži kongres Komunističke partije zakazan za april, kako bi omogućili javnu debatu o planovima vlade da nastavi tržišno orijentisane reforme Kube.\nČlanak u listu Granma objavljen je manje od nedelju dana nakon što su stanovnici Kube pozitivno reagovali na Obamin poziv da obe države prekinu hladnoratovski odnos, kao i na veću političku i ekonomsku slobodu u ovoj ostrvskoj državi.\nNepotpisani članak našao se na naslovnoj strani uz odgovor Fidela Kastra Obami, u kojem je bivši kubanski predsednik rekao da “skromno predlaže (američkom predsedniku) da ne pokušava da razvije svoje teorije o kubanskoj politici”.


Kladionice: Bolji izgledi Klintonove za ulazak u Belu kuću\nIzgledi kandidatkinje Demokratske partije za predsednicu SAD Hilari Klinton da uđe u Belu kuću poboljšali su se na kladionicama na internetu, nakon što se suočila sa svojim republikanskim rivalom Donaldom Trampom u prvoj predsedničkoj debati.\nPodaci novozelandske firme PredictIt, koja predviđa ishode političkih i finansijskih događaja pokazuju da je porastao broj iplata za pobedu Klintonove porasle, dok su uplate na račun Trampa pale.\nIzgledi Klintonove su se, takođe, poboljšali na irskom sajtu za klađenje "Pedi Pauver", prenosi Rojters.\nUplate na račun Trampa pale su na pet odsto u februaru, ali su se popele na 44 odsto u maju dok su opklade za Klinton opale na 37 odsto u januaru, a popele se na 79 odsto u avgustu.\nPrva predsednička debata bila je prva od tri planirane uoči izbora za predsednika SAD 8. novembra.


FK Smederevo ostalo bez najvećeg sponzora – Semendria\n05. septembar 2011. SPORT – Izvor: Tanjug – Fudbalski klub Smederevo ostao je bez glavnog sponzora, pošto je američko-srpska kompanija “Ju-Es-Stil Srbija” otkazala dalju finansijsku saradnju sa ovim klubom.\n“Počev od 1. septembra 2011. godine, kompanija U. S. Steel Serbia više neće biti u mogućnosti da bude sponzor fudbalskog kluba Smederevo. Ova odluka je prouzrokovana ekonomskim prilikama u svetu i potrebom kompanije da efikasnije upravlja svojim troškovima. Smatramo da je ovakva odluka neophodna, imajući u vidu trenutne uslove na tržištu čelika”, navodi se u izjavi.\nPodaci govore da su mesečni sponzorski ugovori sa “Ju-Es-Stilom” bili vredni 60.000 dolara.\nNiko od zvaničnika smederevskog superligaša nije želeo da komentariše novonastalu situaciju, koja bi “oklopnike” mogla da dovede u ozbiljne finansijske probleme.\nSmederevci su do sada imali sigurne prihode, pošto su se sponzorski ugovori oslanjali, od dolaska američke kompanije u Srbiju, upravo na “Ju-Es-Stil” i njihove poslovne partnere.\n“Imamo sponzora koji je jedan od najboljih i najstabilnijih u zemlji”, rekao je početkom godine direktor kluba, Goran Bogdanović.\nKompanija “Ju-Es-Stil Srbija” je u prvih deset meseci prošle godine uplatila više od 50.000.000 dinara Fudbalskom klubu Smederevo.\nDrugi veliki sponzor, “Meser Tehnogas” je u avgustu prošle godine uplatio 20.000 evra, a isto toliko je bio obavezan da uplati na račun smederevskog prvoligaša sredinom januara.\n“Ju-Es-Stil” je kupio Sartid a.d. u stečaju 2003. godine za oko 21 milion dolara.\n« Nastavlja se suđenje zbog nelegalnih penzija\nRetriveri iz Srbije, šampioni sveta, otrovani na izložbi »


Cazin: Jedno remećenje javnog reda i mira, najavljeni novi prekidi u elektrosnabdjevanju - MojCazin.ba\nponedjeljak, 17. januar 2022. Mirela Dolic\nCazin: Jedno remećenje javnog reda i mira, najavljeni novi prekidi u elektrosnabdjevanju\nPrema redovnom izvještaju Službe za civilnu zaštitu, Grad Cazin, o događanjima na području grada, jutros u 07:00 sati izmjerena je temperatura od -2°C, dok je vodostaj Mutnice 95,00 cm.\nPolicijska stanica Cazin je imala jednu intervenciju, kada je javni red i mir remećen od strane jednog lica drskim ponašanjem, a zatim i upućivanjem prijetnji prema drugom licu da će napasti na njegov život i tijelo.\nPomoć u Hitnoj službi Doma zdravlja Cazin zatražilo je u proteklom periodu 68 pacijenata, dok je sanitet korišten jednom.\nPrema informacijama kojima raspolaže Informativni centar BiHAMK-a, jutros se u većem dijelu naše zemlje saobraća po suhom ili mjestimično vlažnom kolovozu, dok na dionicama u višim planinskim predjelima upozoravamo na mjestimično zaleđen kolovoz. Magla smanjuje vidljivost na autoputu A-1 Zenica-Sarajevo sjever, kao i na putevima na području: Ključa, Sanskog Mosta, Viteza i Kiseljaka. Apelujemo na vozače da na svim putnim pravcima voze maksimalno oprezno, da obavezno drže odstojanje između vozila i da na put ne kreću bez zimske opreme.\nOčajni i prodavci i kupci: Nekada se kupovalo gajbama, sada dođu po jedan paradajz Previous Article Danas oblačno vrijeme, u večernjim satima moguć snijeg Next Article


9. april/travanj, 2007.\nVechina u ukrajinskom parlamentu danas je saopsstila da che podrzzati odrzzavanje vanrednih parlamentarnih izbora, ako se istovremeno odrzze i predsedniccki. Zatrazeno je i posredovanje medjunarodne zajednice u prevladavanju politicke krize nakon sto je ukrajinski predsednik Viktor Jussccenko prossle nedelje raspustio parlament i sazvao vanredne parlamentarne izbore za 27. maj, optuzzivssi svog rivala, premijera Viktora Janukovicca i vechinu u parlamentu da pokussavaju da uzurpiraju vlast.\nJanukovicc i njegove pristalice su ocenili da je odluka o rasupusstanju parlamenta neustavna i odbili su da je posstuju. Oni su podneli zzalbu ukrajinskom Ustavnom sudu, koji bi ove nedelje trebalo da poccne saslussanja o tom pitanju.\nIncident između poslanika Dveri i SNS


Saobraćajni kolaps u Sarajevu se nastavlja, zatvara se više ulica zbog biciklističke utrke - Index.ba\nSaobraćajni kolaps u Sarajevu se nastavlja, zatvara se više ulica zbog biciklističke utrke\nCrna Hronika 25.10.2021\nSpriječena otmica advokata u Bijeljini, uhapšene tri osobe\nSaobraćajni kolaps koji je počeo jučer u glavnom gradu BiH nastavlja se i danas. Zatvaranje ulica zbog biciklističke utrke “UCI Gran Fondo World Championship – Istočno Sarajevo – Sarajevo 2021” trajat će od 10:00 do 17:00 sati.\nKako je najavljeno iz Vlade Kantona Sarajevo, u nevedenom periodu zatvoren će biti Put Famosa i to od entiteske linije do kružne raskrsnice sa ulicom Hrasnička cesta, kao i Hrasnička cesta, od kružne raskrsnice sa ulicom Put Famosa do kružne raskrsnice sa ulicom Butmirska cesta.\nSaobraćaj će biti obustavljen i u Butmirskoj cesti, od kružne raskrsnice sa ulicom Hrasnička cesta do kružne raskrsnice sa ulicom Kasindolska, kao i u Kasindolskoj ulici, na dijelu od kružne raskrsnice sa ulicom Butmirska cesta duž ograde Međunarodnog aerodroma Sarajevo do spoja saobraćajnice sa ulicom Džemala Bijedića.\nU navedenom periodu neće se saobraćati u ulici Džemala Bijedića, od raskrsnice sa ulicom Kasindolska do raskrsnice sa ulicom Ante Babića. U ulici Ante Babića saobraćaj će biti obustavljen od raskrsnice sa ulicom Džemala Bijedića do kružne raskrsnice sa ulicom Želimira Vidovića Kelija.\nU ulici Želimira Vidovića Kelija neće biti saobraćaja od kružne raskrsnice sa ulicom Ante Babića do entitetske linije, kao i na dijelu regionalnog pravca R446 – put za Trebević koji je u nadležnosti Ministarstva saobraćaja Kantona Sarajevo.\nPročitajte: Štrajk upozorenja u JU "Djeca Sarajeva", Sivro: Djeca neće ispaštati, ali bi mogla ispaštati Vlada KS\nPročitajte: I ovog vikenda obustava saobraćaja u KS zbog utrke\nPrethodni članakSpremite se za nove gužve: U Sarajevu i sutra, zbog utrke, izmjene u saobraćaju\nNaredni članakPuhalo: Dodik loži da će biti rata, a nemamo dovoljno toalet papira, kamo li naoružanja


Stan Na Dan Novi Sad - Apartman Sofija\nAdresa: Petra Drapšina 56\nSofija je lux apartman za izdavanje u Novom Sadu, koji obiluje izuzetno moderno dekorisanim ambijentom. Ovaj prostor dostupan za booking u Novom Sadu odiše neverovatnim šarmom i toplom atmosferom. Ponosno predstavljamo ovaj smeštaj svim našim gostima, a dosadašnje iskustvo nam je pokazalo da niko nije uspeo da odoli onome što ovaj luksuzni stan nudi.\nDnevna soba je svetla i prostrana sa trpezarijskim delom pored i brižno odabranim stilskim ogledalom, lusterom i drugim očaravajućim detaljima. U odvojenom prostoru nalazi se jednostavna i praktična kuhinja sa belim elementima gde ćete pronaći sve što Vam je potrebno za pripremanje obroka, ukoliko to poželite. Shodno tome da znamo da gosti biraju stan na dan prenoćišta u većoj meri nego hotelski ili hostelski smeštaj baš zbog činjenice da kod nas postoji mogućnost za korišćenjem kuhinje, na taj deo stana Sofija obratili smo posebnu pažnju.\nPosebna čar ovog smeštaja za izdavanje u Novom Sadu je svakako Walk-in garderober (soba koja služi kao garderober), što je naročita prednost za one koji dolaze sa većom količinom stvari ili za one koji planiraju da iznajme stan na više dana. Prirodno, ovaj odeljak je idealan i za sve one koji neće koristi lux apartman Sofija naše Astoria apartmani agencija kao puko prenoćište, već kao stan u kome će provesti nekoliko dana ili nedelja.\nKupatilo ovog stana za izdavanje je veliko i elegantno, sa crnim pločicama u kontrastu sa belim ogledalom i lavaboom. U ovom smeštaju blizu strogog centra Novog Sada, a koji je dostupan za izdavanje, nalaze se jedna veća i jedna manja spavaća soba, obe sa udobnim bračnim krevetima, savršenima za Vaš miran san i odmor. Pored svega toga, ovaj apartman u blizini Bulevara oslobođenja i SPENS-a poseduje i ogromnu terasu sa fenomenalnim pogledom na centralni novosadski bulevar i jedan od najurbanijih delova grada, a na kojoj takođe možete provoditi Vaše slobodno vreme i uživati.\nApartman Sofija, koji Vam nudi naša Agencija Stan na Dan Novi Sad, na osnovu svega opisanog je sjajan povod da se uputite ka našem gradu. Naše iskustvo nam govori da svi oni koji jednom odsednu u ovom smeštaju za izdavanje u Novom Sadu, obavezno iznova i iznova pokazuju interesovanjem za ovim lux apartmanom savršenog dizajna.


6 12 PK Polet\nčetvrtak, 06 decembar 2018 16:02\nPK "Polet" - 21 medalja u Baji\nPlivači somborskog kluba “Polet” imali su uspešan nastup na Međunarodnom plivačkom mitingu “Halaszle kupa” u Baji. Šesnaest takmičara mlađe takmičarske grupe ili “Mlade somborske nade” osvojili su ukupno 21 medalju.\nNajuspešniji je bio Matija Rađenović, koji je ovom prilikom oborio još jedan nacionalni rekord za dečake do 12 godina, u malim bazenima u disciplini 100m prsno sa vremenom 1 minut 12 sekundi i 23 sekunde . Matija je u Baji ukupno osvojio ukupno 7 medalja - 2 zlatne, 3 srebrne i 2 bronzane .\nMedalje su osvajali još, Dunja Šijak 3 zlatne medalje, Milana Ilibašić 1 zlatnu i 2 bronze, Marko Vukmirović je osvojio srebro i bronzu, Sara Rkman je osvojila 2 bronze, a Srđan Banda, Lana Kucurski , Zsofia Varga i Filip Redžić po jednu bronzu.\nGrupu somborskog kluba na takmičenju su predvodili treneri Zoran Vukelić i Nataša Banjanin.


Turska 20.12.2016. | Komentari: 0Autor: Balkan Green Energy News\nEvropska banka za obnovu i razvoj (EBRD) objavila je tender vrednosti 68.200 evra bez PDV-a za merenje emisije ugljen dioksida iz geotermalnih oblasti u Turskoj.\nPredviđena su najmanje tri terenska merenja na geotermalnim oblastima koja još uvek nisu eksploatisana. EBRD će angažovati nezavisnog konsultanta da obavi istraživanje geostatističkim metodama, sa ciljem da se ograniči tok CO2 u tim oblastima.\nRezultati će dati okvir za poređenje sa emisijama CO2 iz postojećih geotermalnih elektrana u sličnim geološkim uslovima. Biće korišćeni i kao polazna vrednost za merenje efekata degazacije kada na tim poljima počne proizvodnja energije.\nPočetak projekta planiran je za februar 2017. sa rokom trajanja od šest meseci, a poslednji rok za dostavu Prijava o zainteresovanosti je 20. januar 2017. godine.\nNa tender mogu da se prijave kompanije ili grupe kompanija sa iskustvom u međunarodnim projektima iz oblasti geotermalne energije, naročito u obavljanju geohemijskih merenja i merenja difuzije CO2 iz tla.\nProjekat finansira Evropska unija kroz Program EBRD-EU za energetsku efikasnost i obnovljivu energiju u Turskoj.\nTags: CO2, EBRD, geotermalna energija\nREAD NEXT: U Vojvodini najveće interesovanje za štedljivu rasvetu, najmanje za biomasu\nPočetna » Vesti » OIE » EBRD objavila tender za merenje emisije CO2 u Turskoj


Datum : 9.7.2010\nKatarina Rebrača bi, prema nekim saznanjima, mogla da bude jedan od ključnih svedoka u aferi “citostatik“\nBEOGRAD - Katarina Rebrača (37) mogla bi da bude jedan od ključnih svedoka u postupku protiv uhapšenog dr Nenada Borojevića, direktora Instituta za onkologiju i radiologiju Srbije, otkriva Kurir. Rebrača, nezvanično saznajemo, misli da bi mogla da dobije status svedoka saradnika ili makar smanjenje kazne u zamenu za informacije posle kojih bi mnoge stvari u vezi sa aferom „citostatik“ bile rasvetljene. Prema rečima našeg sagovornika iz istrage, Rebrača je, kao neko ko je nekoliko godina blisko sarađivao sa Borojevićem, bila upućena u „pojedine poslove“. - Želi da pomogne da se slučaj rasvetli jer smatra da joj je hapšenje smešteno iz osvete. Tvrdi da može da dokaže da nije kriminalac koji živi od tuđe nesreće. Sve što je rekla i što će eventualno reći biće provereno do detalja. Zasad skoro da ne postoji mogućnost da ona bude svedok saradnik jer po zakonu to može biti samo neko od osumnjičenih u tom postupku. Međutim, svakako da bi davanje korisnih informacija olakšalo njenu poziciju - navodi naš sagovornik. Ukoliko bi Rebračini podaci bili korisni u istrazi, ona bi se ranije mogla naći na slobodi. Podsetimo, Katarina Rebrača uhapšena je početkom aprila ove godine zbog sumnje da je proneverila 37 miliona dinara Fonda za pomoć ženama obolelim od raka. Između ostalog, na dušu joj se stavlja i da nije isplatila pare prikupljene za mamografe namenjene Institutu za onkologiju. Kako je Kurir pisao, Rebrača tvrdi da je dala taj novac, a njen bivši suprug Ivan Đurić rekao je da joj je tu laž podmetnuo upravo dr Borojević, koji je, navodno, patološki zaljubljen u nju. Podsetimo, kada je aprila ove godine privedena u policijsku stanicu, Rebrača je inspektorima rekla da „zna ko joj smešta, ali da još ne namerava da otkrije imena“. Apelacioni sud u Beogradu je 6. jula produžio pritvor Rebrači, njenoj majci Sandrini Bogunović (60) i Slađani Mironiji (46) za još dva meseca, koji po rešenju tog suda može da traje do 7. septembra. Pritvor im je produžen jer se terete za krivično delo zloupotrebe službenog položaja, za koje je zaprećena kazna zatvora duža od 10 godina.\nAntrfile : Bivši muž: Katarina je loše\nIgor Đurić, bivši suprug Katarine Rebrače, nije ni potvrdio, ali ni demantovao ovu informaciju: - Hvala na pitanjima, ali ne mogu da vam odgovorim ni na jedno od njih. Mogu samo da vam kažem da je Katarina psihički i fizički vrlo loše - kratko je rekao Đurić.\nU nastavku akcije „Kraba“ protiv Ivane Popović (44), načelnika apoteke Instituta za onkologiju i radiologiju Srbije, podneta je dopuna krivične prijave zbog sumnje da je primala mito, saopštila je juče policija. Kako se navodi, sumnja se da je Popovićeva, inače i član Komisije za nabavku lekova na Institutu, primala mito u vezi s distribucijom leka proizvođača „Slavijamed“ i distributera „Velefarm“.\nPROVERITI UGOVOR O PRODAJI ŠEĆERANE\nBeograd Savet Vlade Srbije za borbu protiv korupcije zatražio je da se preispita postupanje Agencije za privatizaciju u kontroli ugovora o prodaji šećerane „Jedinstvo“ iz Kovačice. U dopisu Vladi Srbije Savet je naveo da Agencija nije ispunjavala svoju zakonsku obavezu o kontroli privatizacije „Jedinstva“, zbog čega su mali akcionari te fabrike prinuđeni da u sudskom postupku dokazuju svoja prava. Šećerana je za tri evra prodata 2002. godine novosadskoj kompaniji KM Komerc, a sada posluje u sastavu kompanije Sunoko u kojoj MK komerc ima udeo od 49 odsto. Novi vlasnik je bio u obavezi da u roku od pet godina otkupi akcije manjinskih akcionara, kao i da investira 7,8 miliona evra i za socijalni program obezbedi 2,1 milion evra. Savet za borbu protiv korupcije je ukazao da se iz dokumentacije malih akcionara vidi da kupac „Jedinstva“ nije ispunio ugovorene obaveze, a da mu je Agencija za privatizaciju izmenom ugovora smanjila obavezne investicije. Ukoliko bi se obezbedilo ispunjenje obaveza iz ugovora o prodaji šecerane u Kovačici izbegli bi se sudski sporovi koji mogu imati štetne posledice za državu, navodi se u saopštenju Saveta. Beta\nMALO ŽITA U KUKOLJU\nTOMICA MILOSAVLJEVIĆ: STROGO DEFINISATI ODNOS LEKARA I FARMACEUTSKIH KUĆA\nMinistar zdravlja Tomica Milosavljević izjavio je juče da će do kraja meseca biti doneti podzakonski akti na Zakon o lekovima i medicinskim sredstvima, kojima će se najstrože definisati odnosi zdravstenih radnika i farmaceutskih kuća, te da posle usvajanja tih akata nijedan stručni skup neće imati satelitski simpozijum, koji finasira neka farmaceutska kuća. Ministar je kazao da će, posle usvajanja tih akata, svaki predavač morati da se na početku izlaganja izjasni da li postoji sukob interesa, a da će svaka farmaceutska kuća biti obavezna da objavi na svom sajtu imena lekara koje iz različitih razloga finansira. On je dodao da takva stroga pravila postoje samo još u SAD i Italiji. Milosavljević je, nakon obilaska pedijatrijskog odeljenja na Institutu za onkologiju i radiologiju Srbije, rekao novinarima da je sada najznačajnije da se posao u Institutu obavlja kako treba i da lekari razumeju da u trenutku poljuljanog poverenja moraju da daju sve od sebe kako bi se to poverenje vratilo. – U ovim trenucima, kada se manje veruje „belim mantilima“ i kada povremeno izgleda da su „crni mantili“ prevladali, na nama je da pokažemo da to nije tako – poručio je ministar i istakao da je zdravstvenim radnicima posebno važno da se svaka sumnja ispita, a svako kršenje zakona kazni, te da se „ne spaljuje čitavo polje žita sa zabludom da je kukolj“. Ministar je, javlja Tanjug, pozvao farmaceutske kuće na društvenu odgovornost.\nAntrfile : Dopuna prijave protiv Ivane Popović\nU nastavku policijske akcije „Kraba“, juče je podneta dopuna krivične prijave protiv načelnice apoteke Instituta za onkologiju i radiologiju Srbije, Ivane Popović, saopšteno je iz MUP-a. Popovićeva je bila član komisije za nabavku lekova na Institutu za onkologiju i radiologiju Srbije. Pripadnici službe za borbu protiv organizovanog kriminala, u saradnji sa Tužilaštvom za organizovani kriminal, podneli su krivičnu prijavu protiv Popovićeve, zbog postojanja osnovane sumnje da je izvršila krivično delo primanje mita, u vezi sa distribucijom leka proizvođača „Slaviamed“ i „Velefarm“.\nISPITATI KONTROLU ŠEĆERANE\nBEOGRAD - Savet Vlade Srbije za borbu protiv korupcije zatražio je juče da se preispita postupanje Agencije za privatizaciju u kontroli ugovora o prodaji šećerane „Jedinstvo“ iz Kovačice, prenosi Beta. U dopisu Vladi Srbije Savet je naveo da Agencija nije ispunjavala svoju zakonsku obavezu o kontroli privatizacije „Jedinstva“, zbog čega su mali akcionari te fabrike prinuđeni da u sudskom postupku dokazuju svoja prava. Šećerana je za tri evra prodata 2002. godine novosadskoj kompaniji „MK komerc“, a sada posluje u sastavu kompanije „Sunoko“, u kojoj „MK komerc“ ima udeo od 49 odsto.\nBIVŠI VEĆNIK SE PONOVO TERETI ZA MITO\nNOVA PRIJAVA PROTIV PANČEVCA MILANKA ANDREJIĆA\nProtiv bivšeg člana Gradskog veća Pančeva i predsednika Gradskog odbora Nove Srbije Milanka Andrejića podneta je još jedna krivična prijava za traženje mita, saopšteno je juče u tužilaštvu. Prijavu je Višem tužilaštvu u Pančevu podneo zamenik direktora Instituta za ekonomiku poljoprivrede iz Beograda koji Andrejića tereti da je tražio 200.000 dinara da bi grad isplatio ugovorenu sumu za izradu Strategije poljoprivrede, izjavila je tužiteljka Gordana Čolić. Dodala je da je policiji naloženo da prikupi neophodne informacije u vezi s prijavom. Protiv Andrejića postoje još dve krivič ne prijave za isto delo saznaje se iz izvora u policiji i tužilaštvu. Isti izvori saopštili su da će protiv Andrejića biti pokrenuta i finansijska istraga kako bi se utvrdila srazmera između njegovih primanja i imovine koju poseduju on i njegova porodica kako bi se utvrdilo da li je stečena na legalan način. Protiv Milanka Andrejića krajem prošlog meseca Više tužilaštvo već je podiglo optužnicu za zahtevanje i primanje mita od 3.000 evra od organizatora Pančevač kog karnevala.\nNOVA PRIJAVA ZA MITO PROTIV GRADSKOG VEĆNIKA\nPANČEVO - Protiv bivšeg člana Gradskog veća Pančeva i predsednika Gradskog odbora Nove Srbije Milanka Andrejića podneta je još jedna krivična prijava za traženje mita, saopšteno je u tužilaštvu. - Prijavu je Višem tužilaštvu u Pančevu podneo zamenik direktora Instituta za ekonomiku poljoprivrede iz Beograda koji Andrejića tereti da je tražio 200.000 dinara da bi grad isplatio ugovorenu sumu za izradu strategije poljoprivrede, izjavila je tužiteljka Gordana Čolić. Protiv Andrejića postoje još dve krivične prijave za isto delo. Tužilaštvo je nedavno podiglo optužnicu protiv Andrejića jer je tražio i primio mito u iznosu od 3.000 evra od organizatora Pančevačkog karnevala. (Beta)\nVERIFIKOVAN TEKST RADNE GRUPE\nBEOGRAD - Članovi Odbora Agencije za borbu protiv korupcije verifikovali su tekst izmena Zakona o Agenciji, koji je zatim upućen Vladi, a koji bi Skupština Srbije trebalo da usvoji tokom vanrednog zasedanja, izjavio je juče predsednik Odbora Čedomir Čupić. On je Tanjugu rekao da Odbor nije doveo u pitanje duh odredbi koje je radna grupa načinila u izmenama tog zakona, nego da su napravljene korekcije i preciziranja.\nAutor : M. B.\nUKINUTI KORUPCIONAŠKI ZAKON\nKoalicija za nadzor javnih finansija i Transparentnost Srbija podneli su Ustavnom sudu inicijativu za pokretanje postupka za ocenu ustavnosti i zakonitosti Zakona o podsticanju građevinske industrije u uslovima ekonomske krize koji je nedavno usvojila Skupština Srbije. Odredbe ovog zakona u direktnoj su suprotnosti sa Ustavom Srbije, Zakonom o javnim nabavkama, Sporazumom o slobodnoj trgovini u centralnoj Evropi – CEFTA i Sporazumom o stabilizaciji i pridruživanju. Suspendovanje nekih od najznačajnijih odredaba ovih akata – kojima se obezbeđuju transparentnost procedura, jednak pravni položaj svih ponuđača i poštovanje principa konkurencije – predstavlja otvoren poziv na korupciju, koji je upućen i podržan od strane najviših državnih institucija, kaže se u saopštenju Topličkog centra za demokratiju i ljudska prava iz Prokuplja, Centra za razvoj neprofitnog sektora iz Beograda, Građanske čitaonice „Pirgos” iz Pirota, Užičkog centra za ljudska prava i demokratiju, Resurs centra iz Majdanpeka, Beogradskog centra za ljudska prava i Transparentnosti Srbija. – Koalicija za nadzor javnih finansija i Transparentnost Srbija smatraju da predlaganje i usvajanje pomenutog zakona predstavlja pravno – politički skandal, udar na Ustav i osnovne sistemske zakone, narušavanje jedinstvenosti pravnog poretka i grubo ugrožavanje međunarodnog kredibiliteta zemlje – kaže Dragan Dobrašinović, predsednik upravnog odbora Topličkog centra za demokratiju i ljudska prava i dodaje je da „vlada, Skupština i predsednik Srbije nisu dobili mandat od građana da promovišu korupciju i van snage stavljaju Ustav i ratifikovane međunarodne sporazume, niti da u pitanje dovode evropsku budućnost zemlje”. Koalicija za nadzor javnih finansija i Transparentnost Srbija pozivaju Ustavni sud da prihvati inicijativu, obustavi primenu Zakona o podsticanju građevinske industrije uslovima ekonomske krize i donese odluku kojom se ovaj štetan i korupcionaški zakon proglašava neustavnim i stavlja van pravne snage. Smatramo da je to jedini način da se zaštiti interes građana Srbije i Ustavom garantovano ekonomsko uređenje koje „počiva na tržišnoj privredi, otvorenom i slobodnom tržištu, slobodi preduzetništva, samostalnosti privrednih subjekata i ravnopravnosti privatne i drugih oblika svojine”, kaže se u saopštenju.\nAutor : R. H. – D. R.\nDOPUNJENA KRIVIČNA PRIJAVA U AFERI „KRABA”\nUskoro stroža pravila za saradnju lekara i farmaceutskih kuća\nSlužba MUP-a za borbu organizovanog kriminala podnela je dopunu krivične prijave protiv načelnice apoteke na Institutu za onkologiju Ivane Popović, jedne od osumnjičenih za korupciju u vezi sa nabavkom lekova za Institut, saopštio je MUP. Dopuna krivične prijave tereti je za primanje mita u vezi sa distribucijom leka proizvođača „Slavijamed” i distributera „Velefarm”, navodi se u saopštenju MUP-a. Ivana Popović bila je član Komisije za nabavku lekova na Institutu. Ministar zdravlja Tomica Milosavljević izjavio je juče da će do kraja meseca biti doneti podzakonski akti na Zakon o lekovima i medicinskim sredstvima, kojima će se najstrože definisati odnosi zdravstvenih radnika i farmaceutskih kuća. Milosavljević je posle obilaska pedijatrijskog odeljenja na Institutu za onkologiju i radiologiju Srbije rekao novinarima da posle usvajanja tih akata nijedan stručni skup neće imati satelitski simpozijum koji finansira neka farmaceutska kuća, da te kuće neće smeti da utiču na teme i predavače skupa i da će svaki predavač morati na početku izlaganja da se izjasni da li postoji sukob interesa. Ministar je kazao da će posle usvajanja tih akata svaka farmaceutska kuća biti obavezna da objavi na svom sajtu imena lekara koje iz različitih razloga finansira i dodao da takva stroga pravila postoje samo još u SAD i Italiji. Da podsetimo, u policijskoj akciji „Kraba” uhapšeno je osam osoba osumnjičenih da su umešani u korupciju u vezi sa nabavkom lekova za Institut za onkologiju.\nUBUDUĆE BEZ DUPLIH FUNKCIJA\nČlanovi Odbora Agencije za borbu protiv korupcije verifikovali su tekst izmena Zakona o Agenciji, koji je zatim upućen Vladi i koji bi Skupština Srbije trebalo da usvoji tokom vanrednog zasedanja, izjavio je juče predsednik Odbora Čedomir Čupić.\nMOZAIK POPLAVA, ZLOČINA, AFERA I KIČA\nSrbija ovih dana deluje kao ukleta zemlja. Naime, uz sve ogromne probleme koji proizlaze iz duboke ekonomske krize i socijalne bede velikog dela njenih građana, svakodnevno je snalaze raznovrsne nove nevolje i traume. Reč je, pre svega, o velikim poplavama koje su opustošile desetine hiljada hektara pod pšenicom, voćem i povrćem, a mnoge porodice ostavile bez kuća. Po ko zna koji put se pokazalo da ni država ni lokalne vlasti godinama unazad nisu činili sve što su mogli i morali da zaštite plodna polja i naselja od iznenadnih i razornih bujica. Ovako je ispalo da jedino „Farma” TV „Pink” „posluje” bez problema. Naime, ona je više nego uspešno širila najgori kič i nekulturu i podsticala najniže ljudske strasti. Praktično, vršila je svojevrsni duhovni, kulturni i moralni genocid svoga naroda, kome je kao hleb potrebna prosvećenost, kultura i moralna obnova. Velika je šteta što RRA nije smogla hrabrosti, ali i odgovornosti da umesto opomene, makar na nekoliko meseci, Televiziji „Pink”, zbog „Farme” i „Trenutka istine”, kao i drugim TV „ludim kućama” dosudi „crveni karton”. Proteklih dana i nedelja građani Srbije opet su se sa užasom podsetili na zločine i zločince zemunskog klana, Simovića i Kalinića. Ono što prevazilazi i maštu najbolesnijeg uma jeste iskaz Kalinića, dat hrvatskoj policiji, da je Jurišića, svoga ortaka iz zemunskog klana, likvidirao i potom samleo njegove posmrtne ostatke! Biće zanimljiv ishod nastojanja ova dva zločinca da dobiju status svedoka saradnika u vezi sa političkom pozadinom ubistva premijera Zorana Đinđića. Naravno, jasno je da je ubistvo premijera teško bilo moguće bez već dokazanog učešća jednog broja pripadnika JSO i tajne policije. Jednako je verovatno i da je to ubistvo imalo svoju jaku političku motivaciju i organizovanu političku pozadinu, to jest da je ohrabrivano i „odobreno” od strane određenih važnih političkih krugova ili ličnosti kojima je pokojni premijer Đinđić bio „kost u grlu”. U tom smislu pominju se Šešelj i šef Vojne obaveštajne službe, general Tomić. Biće, međutim, vrlo teško to i dokazati, pogotovo na osnovu iskaza okorelih kriminalaca koji su spremni na sve vrste „saradnje” sa policijom i sa pravosuđem kako bi olakšali svoj položaj. Ipak, nije isključeno da nova istraga dovede do odgovora na ozbiljne sumnje jednog broja eksperata da je postojao i treći metak, to jest da je na Đinđića pucano i iz pravca vojnih objekata u Birčaninovoj ulici, a ne samo iz ulice Admirala Geprata. Kad je reč o zločinu, javnost Srbije je, kao retko kada, proteklih dana užasnuta silovanjem i davljenjem osmogodišnje devojčice. Dodatni razlog za šok i bes građana bio je podatak da je reč o zločincu koji je već bio optužen (ali ne i osuđen) za pokušaj silovanja. Ovaj tragični događaj neminovno nas opominje i podseća na brojne slične zločine pedofila poslednjih godina, uključujući i dokumentovane optužbe protiv dvojice sveštenika, od kojih je jedan vladika, koje su ostale bez sudskog epiloga zbog politički „isposlovane” zastarelosti krivičnog gonjenja! Krajnje je vreme, zato, da se za pedofiliju i uopšte zločine i nasilje nad decom rigorozno zaoštri kaznena politika, koja je, ipak, najvažniji oblik prevencije. A onda je usledio pravi „grom iz vedra neba”. Reč je o hapšenju direktora Onkološkog instituta i dva njegova pomoćnika, kao i jednog broja predstavnika farmaceutske industrije. Do hapšenja je (posle 14 meseci praćenja od strane policije) došlo zbog osnovane sumnje da je u pitanju primanje i davanje velikog mita. I to ne mita u njegovom klasičnom obliku, inače široko rasprostranjenog u zdravstvu. U pitanju je najteži mogući vid ovoga (i ne samo ovoga) krivičnog dela, jer je visina mita bila u direktnoj srazmeri sa količinom bolesnicima (uključujući i decu) propisivanih doza citostatika. Naime, reč je o dozama iznad važećih medicinskih standarda, ali i o njihovom propisivanju izvan medicinski indikovanih slučajeva! Ako bi se to i sudski dokazalo, to bi bilo neopisivo težak, monstruozan zločin, nezapamćen na ovim prostorima. Nadajmo se da, ipak, nije reč o tome, već o klasičnom davanju i primanju mita za protežiranje lekova određenog proizvođača, što je, nažalost, odavno odomaćena praksa i javna tajna. Bilo kako bilo, naneta je ogromna šteta ugledu zdravstva i lekara, to jest iz temelja je poljuljano poverenje u jednu humanu profesiju i unet veliki strah među građane. Ova užasna afera još jednom ukazuje na veoma rasprostranjenu korupciju u javnom sektoru. Posebno u sferi veoma skupih javnih nabavki, gde se koruptivnim ugovorima godišnje država ošteti za oko 800 miliona evra! Veliki deo toga novca završi na tajnim privatnim računima raznih funkcionera i službenika državnih organa, javnih preduzeća, ustanova i organa lokalne vlasti. A po široko rasprostranjenom mišljenju - i u partijskim kasama i džepovima visokih partijskih funkcionera. Otuda i često javno sumnjičenje da se tu nalazi odgovor na pitanje zašto državni organi faktički sprovode opstrukciju rada niza novostvorenih kontrolnih i regulatornih tela i uvođenja zakonske zaštite insajdera u sferi korupcije i sl. Činjenica da brojne kriminalne finansijske i druge afere godinama jedna drugu sustižu i zatrpavaju, a vrlo retko dobijaju sudski epilog, faktički ohrabruje kriminalce. Predstavnici vlasti skloni su da otkrivanje velikog broja zločina i afera, tumače kao znak njihove efikasnosti. U to bi se moglo verovati pod uslovom da su bezbrojne kriminalne afere krivično procesuirane, odnosno dobile sudski epilog. A, nažalost, najčešće nisu.\nZamenik direktora Instituta za ekonomiku poljoprivrede iz Beograda podneo je Višem tužilaštvu u Pančevu krivičnu prijavu protiv Milanka Andrejića, bivšeg člana Gradskog veća Pančeva, u kojoj ga tereti da je tražio 200.000 dinara mita, saopšteno je iz tužilaštva.\nSAVET TRAŽI KONTROLU UGOVORA O PRODAJI ŠEĆERANE JEDINSTVO\nBeograd - Savet Vlade Srbije za borbu protiv korupcije zatražio je juče da se preispita postupanje Agencije za privatizaciju u kontroli ugovora o prodaji šećerane Jedinstvo iz Kovačice. U dopisu Vladi Srbije Savet je naveo da Agencija nije ispunjavala svoju zakonsku obavezu o kontroli privatizacije Jedinstva, zbog čega su mali akcionari te fabrike prinuđeni da u sudskom postupku dokazuju svoja prava. Šećerana je za tri evra prodata 2002. novosadskoj kompaniji KM Komerc, a sada posluje u sastavu kompanije Sunoko u kojoj MK komerc ima udeo od 49 odsto. Novi vlasnik je bio u obavezi da u roku od pet godina otkupi akcije manjinskih akcionara, kao i da investira 7,8 miliona evra i za socijalni program obezbedi 2,1 milion evra. Savet za borbu protiv korupcije je ukazao da se iz dokumentacije malih akcionara vidi da kupac Jedinstva nije ispunio ugovorene obaveze, a da mu je Agencija za privatizaciju izmenom ugovora smanjila obavezne investicije. Ukoliko bi se obezbedilo ispunjenje obaveza iz ugovora o prodaji šecerane u Kovačici izbegli bi se sudski sporovi koji mogu imati štetne posledice za državu, navodi se u saopštenju Saveta. Beta\nIZMENE ZAKONA O AGENCIJI\nBeograd - Članovi Odbora Agencije za borbu protiv korupcije potvrdili su tekst izmena Zakona o Agenciji, koji je zatim upućen Vladi i koji bi Skupština Srbije trebalo da usvoji tokom vanrednog zasedanja. Tanjug\nAutor : J. TOMAŠEVIĆ\nPROTIV KORUPCIJE NEMA UNIVERZALNOG LEKA\nMinistar zdravlja posetio Pedijatrijsko odeljenje Instituta za onkologiju\nBeograd - Posao na Institutu za onkologiju odvija se kako treba. Zaposleni daju sve od sebe, i više od toga, u ovom trenutku poljuljanog poverenja - rekao je juče ministar zdravlja Tomica Milosavljević, po obilasku Pedijatrijskog odeljenja tog instituta. Ministar je, posle sastanka sa predstavnicima Instituta i Nacionalnog udruženja roditelja dece obolele od raka, istakao da većina zaposlenih u zdravstvenom sistemu „radi ozbiljno i posvećeno, sa empatijom za pacijente“ i da je doktorima koji ispravno rade svoj posao, stalo da se korupcija iskoreni. - Za korupciju, nažalost, nema univerzalnog leka, injekcije, tablete. Da postoji, svi bismo primili takav lek. Najbolje rešenje je uvođenje reda, transparentnosti, uvođenje i poštovanje pravila. U trenutku kada izgleda da su „crni mantili“ prevladali među „belim mantilima“, najznačajnije je da se svaka sumnja što pre ispita i kršenje zakona rigorozno kazni, a ne da se „spaljuje polje žita zbog zablude da je sve kukolj“ - ocenio je Milosavljević. Prema njegovim rečima, deca koja se leče na Pedijatrijskom odeljenju Instituta dobro su raspoložena, zadovoljna odnosom prema njima, a njihovim roditeljima biće omogućeno da ih posete u bilo koje vreme. Jelena Bokun, v.d. direktora Pedijatrijskog odeljenja, koje ima 21 bolesničku postelju, rekla je da „medicinski sve funkcioniše i pacijenti dobijaju propisane terapije“. Prema njenim rečima, godišnje se u Institutu leči oko 300 dece obolele od malignih bolesti, a takva dijagnoza se postavi kod oko 150 mališana. Zoran Rakočević, direktor službe za Radiološku dijagnostiku, rekao je za Danas da Institut ima 911 zaposlenih, a poslednja dešavanja nisu promenila njihov odnos prema pacijentima. Kao i njegove kolege, Rakočević smatra da je „medijsko izveštavanje bilo pogubno“, posebno na roditelje obolele dece. - Niko od roditelja ni u jednom trenutku nije sumnjao da su deca trovana citostaticima. To je plod medijskog senzacionalizma, a da se, pri tom, nije razmišljalo o šteti koja je time naneta oboleloj deci, njihovim roditeljima, i naročito, onima čija su deca umrla - naglasila je Novka Tomić iz Nacionalnog udruženja roditelja dece obolele od raka (NURDOR). Prošle nedelje uhapšeni su direktor Instituta Nenad Borojević i još devetoro njegovih saradnika i predstavnika farmaceutskih kuća.\nUHAPŠENI ZBOG MITA U FONDU\nZbog zloupotrebe položaja, primanja i davanja mita u vezi kredita Fonda za razvoj Srbije juče su uhapšeni Radovan M. (31) iz Beograda, koji radi u Fondu, Miodrag M. (42) iz Ivanjice, Dragić J. (54) iz Pančeva, Radoš D. (60) iz Lučana, Siniša M. (37) iz Pančeva, Milinko M. (50) iz Ivanjice i Radenko D. (30) iz Užica.


Microsoft To-Do je aplikacija za upravljanje ličnim zadatak koji omogućava korisnicima da prate i obratite pažnju na stvari koje treba da se uradi. Pomoću aplikacije za Android, iPhone, Windows 10 i Veb, Microsoft To-Do je takođe na svaki uređaj putem Microsoft zadaci API, što znači da vaši podaci živi u usluzi Exchange i automatski se integriše sa Outlook zadaci su, da sinhronizujete automatski i bezbedno.\nKliknite ovde da biste saznali više o Microsoft To-Do.\nKorisničkom nivou licenci za Microsoft To-Do razvili sa zakupcima u većini pretplate na Office 365, tako da klijenti možete konfigurisati njihov pristup Microsoft To-Do za Windows, iOS i Android pojedinačno.\nNapomena: Microsoft To-Do na vebu će uskoro više ne zahtevaju zaduženja licencu, dok je to što je deo programa Outlook na vebu, koji je licenciran putem sistema Exchange Online.\nMicrosoft To-Do Veb aplikacije koje se nalaze na https://to-do.office.com je razvijen prema industrijske standarde za usaglašenost (kao što su osnovne aplikacije za Microsoft To-Do) i Veb aplikacije takođe je kroz revizije, kao što su SPC 2 (Usluga organizacije Kontrole) otkucajte 1 nadzora.


Kladovo: Razgovor sa predstavnicima Đačkog parlamenta Kladovske srednje škole - FOTO - Istočne VESTI\nNaslovna Prosveta Kladovo: Razgovor sa predstavnicima Đačkog parlamenta Kladovske srednje škole – FOTO\nKladovo: Razgovor sa predstavnicima Đačkog parlamenta Kladovske srednje škole – FOTO\nadminOct 20, 2017Prosveta0\nNa inicijativu zamenika predsednika opštine Kladovo Dragana Novakovića, organizovan je sastanak u prostorijama Kladovske srednje škole gde se sa učenicima Đačkog parlamenta razgovaralo o njima i njihovoj budućnosti kroz razne vidove angažovanja.\n“Plan je da se u narednom periodu mladi preko Đačkog parlamenta Kladovske srednje škole uključe u zbivanja i događaje u opštini Kladovo. Procena je da njihova energija, entuzijazam i ideje mogu pomoći Kladovu a na kraju krajeva to će sve njima i ostati. Za početak bi bilo dobro da đaci prisustvuju događajima koje opština organizuje kroz književne večeri, razne radionice, gostovanja uglednih ličnosti, kao drugim događajima. Đački parlament će u budućnosti dobijati sve informacije vezane za događaje koje se tiču njih samih, jer smatramo da je to veoma bitno” – rekao je Dragan Novaković, zamenik predsednika opštine Kladovo.\nOn je dodao da je to početak jednog vrlo važnog zadatka i da moramo biti strpljivi u radu sa mladima, a da se uspeh ne dovodi u pitanje, jer svaki minut potrošen sa mladima je veoma bitan i nije uzaludan.\nPrethodni članakPriveden jer se sumnjiči da je provaljivao u kuće!!! Sledeći članakŽIVOT KAO ROMAN: KLADOVLJANKA KOJA JE OČARALA MILOŠA OBRENOVIĆA


GayEcho - Društvo: Aktivisti delili kišobrane Beograđanima\nAktivisti delili kišobrane Beograđanima\n19. 09. 2012. | Blic\nTagovi: Srbija aktivizam Blic\nKoalicija šest LGBT organizacija iz Srbije danas je na beogradskom Trgu Republike građanima delila kišobrane duginih boja s ciljem da skrenu pažnju javnosti na projekat kojim će se podsticati državne institucije i pripadnici LGBT zajednice da koriste i primenjuju zakonske okvire koji štite prava tih osoba.\nKako je saopštio organizator (Labris, Kvirija centar, Gejten, Siguran puls mladih iz Beograda, grupa "Izađi iz Novog Sada" i "Duga" iz Šapca) akcija "Za šarene jesenje dane" protekla je bez incidenata.\nU saopštenju se navodi da su zabrana "Parade ponosa" i nasilje koje se dešava prema pripadnicima LGBT osoba "vidljive manifestacije neadekvatnog sistema", ali da postoje i drugi vidovi diskriminacije koji ostaju nevidljivi.\n- Iako u Srbiji postoji nekoliko zakona u kojima je striktno zabranjeno diskriminisati na osnovu seksualne orijentacije, praksa je sasvim drugačija. Praksa pokazuje da postoji više prijavljenih slučajeva fizičkog nasilja, ali slučajevi diskriminacije na radnom mestu ili u institucijama ostaju nevidljivi, kako u javnosti tako i pred licem zakona - poručio je organizator.\nTim povodom pravi se internet sajt "www.lgbt.org.rs" koji će davati odgovore na brojne nedoumice sa kojima se svakodnevno susreću pripadnici LGBT osoba, poput promene prezimena u Srbiji ukoliko je venčanje gej osobe obavljeno u inostranstvu, kako rešiti probleme nasilja u porodici, kako reagovati na grafite mržnje...\nGlasaj: 3,6 Ocena: (Glasova:5)


Upravljanje opasnim otpadom: Tema koju nijedna vlast ne miriše - Biznis i Finansije\nHome\tTekstoviB&F Plus\tUpravljanje opasnim otpadom: Tema koju nijedna vlast ne miriše\nby bifadmin 13. marta 2018.\nSamo u prvom mesecu 2018. na nekoliko lokacija širom zemlje otkriven je opasan otpad. Ispostavilo se da je jedan čovek rešavao problem kompanija vezan za odlaganje kancerogenih industrijskih materija zakopavajući ih širom Obrenovca, i, naravno, naplaćujući ovu uslugu jeftinije od preduzeća koja se time profesionalno bave. Tako su se u obrenovačkom zemljištu našli narkotički i mutageni otrovi i sada se ispituje do koje mere su zagadili okolinu, odnosno da li se izlili u podzemne vode. Za sada su otkrivene tri lokacije na kojima je ovaj čovek deponovao otpad, a ne zna se koliko ih još ima. Istog meseca otkrivena je i jama u blizini Apatina u kojoj je zatrpano ulje ili neki drugi naftni derivat (čekaju se rezultati istrage). Otprilike istovremeno je pronađena i velika podzemna deponija u nekadašnjoj Hemijskoj industriji Novi Sad, na kojoj je, prema prvim procenama, zakopana ogromna količina od oko 1.500 tona opasnog otpada.\nProblem je što se o opasnom otpadu govori isključivo kada dođe do incidenata poput ovih, a često se dešava da se u poslednjem momentu pred ekološku katastrofu saniraju njeni uzroci, kaže za B&F Miodrag Mitrović, predsednik kompanije Miteco koja se bavi upravljanjem industrijskim i opasnim otpadom. On podseća na slučaj u Šapcu, gde su blizu Save decenijama odlagane stare fabričke mašine, a tek kada su tokom poplava 2014. nadležni shvatili da ukoliko ih bujica odnese mogu zagaditi reku i njive, pozvali su kompaniju Miteco da hitno ukloni 3,5 tone PCB-a koji ispuštaju ove mašine. U pitanju je, naime, jedna od pet najopasnijih hemikalija po nomenklaturi Ujedinjenih nacija.\nProći ćemo kao norveški medvedi\nPolihlorovani bifenil (PCB) spada u industrijski otpad jer se nekada dodavao u mineralna ulja koja su se koristila u transformatorima. No, pokazalo se da prilikom eksplozije ispušta dioksine i furane koji se koriste kao hemijsko oružje. Posle ispitivanja utvđeno je da je ova hemikalija kancerogena i mutagena, što znači da kroz lanac ishrane, vezivanjem za masni deo ćelije, menja ćelijsku struktura organizma. U Norveškoj su beli medvedi, koji tamo vekovima živeli u mirnoj koegzistenciji sa ljudima, počeli da ih napadaju i ubijaju i to, kako se ispostavilo, pod dejstvom PCB-a. Ova toksična materija se prenosi sa pokolenja na pokolenje i najčešće se u trećoj i četvrtoj generaciji vide njene posledice. U Srbiji PCB-a ima na mnogim lokacijama, a najčešće tamo gde su bile stare fabrike. Gradski zavod za javno zdravlje je prilikom svojih ispitivanja utvrdio da se kod Beograđana konstantno povećava prisustvo ove opasne materije u ćelijama.\n„Stare fabrike su dobre lokacije za izgradnju novih privrednih objekata kao što su, na primer, šoping centri. Nas je jedan strani investitor unajmio da ispitamo zemljište ispod Mirijevskog bulevara na kojem je posle Drugog svetskog rata bila deponija. Izneli smo procenu koliko bi koštala rekultivacija tog zemljišta i investitor je odlučio da na njemu ne gradi šoping mol. Zarad zdravlja posetilaca i zaposlenih preselili su se na drugu lokaciju, pokazavši time brigu za stanovništvo“, kaže Mitrović.\nEU je, inače, svojim propisima obavezala članice da do 2010. potpuno izbace PCB iz upotrebe i one su to uradile. Kod nas je rok za uklanjanje ove opasne materije jul 2018. godine, ali kako on nije realan, očekuje se da će Srbija u pregovorima sa EU oko Poglavlja 27 o zaštiti životne sredine, tražiti da se taj rok produži za deset godina. Iako se procenjuje da će primena ovog poglavlja koštati našu zemlju najmanje 10 milijardi evra, kako se odnosimo prema toj problematici pokazuje i domaća praksa u upravljanju otpadom.\n„Za upravljanje otpadom je izdato 3.500 dozvola a njime se stvarno bavi, po našoj evidenciji, oko 30 kompanija. Ostalima su izdate dozvole samo da jednokratno završe neki posao, bez ispunjavanja adekvatnih kriterijuma. To je u neku ruku i ekonomski problem za zemlju jer se ne kontroliše da li se ovi poslovi zaista i sprovode, pa često imamo slučaj da opasni otpad završi na deponijama, a potom mora da se unajmi neko novo preduzeće da ga zbrine. Daću vam samo jedan primer, a ima ih mnogo. U Šapcu je pre desetak godina sakupljen opasan otpad i umesto da se preradi ili izveze, ostavljen je na terenu. Posle čitave decenije je ponovo rapisan tender i mi građani smo, opet, platili da se taj otpad ukloni”, kaže sagovornik B&F-a i dodaje da upravo zbog takvih situacija, kompanije koje se ozbiljno bave ovim poslom traže da se pooštre kriterijumi na tenderima, kako bi mogle da konkurišu samo profesionalne firme, sa visokim polisama osiguranja.\nOsim kontrole upravljanja otpadom, za rešavanje ovog problema je neophodno i da se zvanično objave lokacije sa opasnim otpadom. „Inspekcije Ministarstva za zaštitu životne sredine su za proteklih 25 godina obišle zemlju i mapirale terene na kojima se nalazi opasan industrijski otpad, ali ne žele da objave njihovu lokaciju“, kaže Mitrović i dodaje kako može samo da nagađa zašto se kriju ovi podaci. Do zaključenja ovog broja redakcija B&F-a nije uspela da dobije od Ministarstva zaštite životne sredine mapu lokacija sa opasnim otpadom, čak ni potvrdu da ona postoji.\nSrbiji u bližoj budućnosti, osim industrijskog, problem može predstavljati i medicinski otpad. Prema rečima našeg sagovornika, pre desetak godina su nabavljeni uređaji za autoklaviranje i šrederisanje. U njih se stavlja anatomski otpad koji se, potom, uništava spaljivanjem i sečenjem te se može odlagati na deponije, mada ni to nije dobro rešenje zbog povećane koncentracije sumpora. Kako mašine imaju određeni rok trajanja počele su da se kvare, a kada prestanu da rade, bolnice će se ponovo suočiti sa problemom gde da odlažu opasan otpad. Mitrović smatra da bi rešenje mogle da budu spalionice u sastavu kliničkih centara, što bi omogućilo da se medicinski otpad uništava tamo gde i nastaje.\nSvet se ubrzano okreće alternativnim vidovima energije, a jedan od njih je i – otpad. Primera radi, zimi se trećina Bečlija greje pomoću sistema spaljivanja komunalnog smeća. I opasni otpad se može koristiti kao energent, ako se poštuju procedure odstranjivanja štetnih materija iz njega.\n„To bi ovde mogle da čine cementare, ali se ljudi koji žive u njihovom okruženju protive toj ideji. Retko ko shvata gde leže prave opasnosti. Neke pekare kao energent koriste motorna ulja koja sakupljaju autoservisi, a nama je najveći problem ozbiljna cementara koja bi otpad spaljivala po propisima. Nemačka ima cementare koje prerađuju 40.000 tona opasnog otpada godišnje u alternativno gorivo. Ovim postrojenjima je, inače, potrebna velika količina energije za proizvodnju. Naše cementare koriste mali procenat alternativnog goriva, i zbog toga bi uskoro mogle postati nekonkurentne na međunarodnom tržištu, jer koriste veoma skupe energente”, kaže sagovornik B&F-a i zaključuje da bi, osim ekoloških, razvoj prerađivačke industrije opasnog otpada doneo i ekonomske koristi.\nIzgleda, međutim, da je to tema koju naši političari već decenijama baš i ne mirišu.\nNedovoljno sredstava za tretman opasnog otpada i u 2018.\nKrajem januara Udruženje reciklera Srbije je saopštilo da, kao i prošle godine, ni u ovogodišnjem budžetu nije izdvojeno dovoljno sredstava za upravljanje opasnim otpadom. „Novac koji je predviđen u ovom trenutku, 2,19 milijardi dinara, dovoljan je za tretman samo 60% opasnog otpada koji će biti prikupljen. Da bi industrija tretirala sve prikupljene količine opasnog otpada, u budžetu za 2018. godinu potrebno je izdvojiti oko tri milijarde dinara“, izjavio je tim povodom Vladimir Živaljević, predsednik Udruženja.\nB&F reč nedelje: Beogradski izbori 2018.\nSve je stalo, samo gradonačelnici rastu


Turizam najbrže rastuća privredna grana u Beogradu | Gde Investirati\nTurizam najbrže rastuća privredna grana u Beogradu\nČlan Gradskog veća Dragomir Petonijević sa sastanka sa ugostiteljima i hotelijerima izjavio je da Beograd želi da učini sve što može da olakša poslovanje turističkih poslenika u gradu, kako bi turistička sezona duže trajala.\nSastanak sa ugostiteljima i hotelijerima, u cilju poboljšanja turističke slike grada, deo je niza okruglih stolova pod nazivom “Dijalogom do cilja”.\n“Želimo da čujemo od vas šta sve grad može da uradi kako bismo vam olakšali poslovanje – kako da produžimo turističku sezonu u gradu i kako da zaradite više novca. Želimo da sve to saslušamo pred pravljenje budžeta da bismo zajednički napravili bolji sistem i postigli veći rezultat”, rekao je Petronijević, a saopštila Gradska uprava.\nPetronijević je rekao da se povećao broj turista u Beogradu od kada je “Air Serbia” započela sa poslovnim aktivnostima, i dodao da letovi iz Njujorka, uz posete kineskih zvaničnika koji time promovišu naš grad, čine da u Beogradu u budućnosti turista bude sve više. “Zato nam je svima interes da stvorimo sistem u kome će svi biti zadovoljni i u kome će turisti iz Beograda odlaziti u želji da se ponovo u njega vrate”, rekao je Petronijević.\nDirektor Turističke organizacije Beograda Miodrag Popović naveo je da je broj turista u Beogradu ove godine veći za 12 odsto, kao i da je povećana dužina boravka gostiju u glavnom gradu.\n“U tih 12 odsto rasta najveći je porast broja noćenja i podaci govore da smo za prvih osam meseci prešli brojku od milion noćenja”, rekao je Popović i dodao da slični sastanci treba da dovedu do toga da rezultati budu još bolji.\nNakon jučerašnjeg sastanka sa predstavnicima IT sektora, današnji skup je drugi u seriji okruglih stolova čiji je cilj razmena iskustava i dobijanje predloga i sugestija kako bi grad unapredio privrednu aktivnost.\nNarednih dana nadležni će razgovarati sa predstavnicima malih i srednjih preduzeća, zatim velikih kompanija i na kraju sa poljoprivrednicima.\nPrevious Na području Apatina i Sombora nađena velika količina oružja, uhapšeno 10 lica\nNext Digitalna transformacija: 50 odsto današnjih zanimanja nestaće u roku od pet do 10 godina\nTags BeogradDragomir PetonijevićHotelijeriTurizamugostiteljstvo\nU fokusu investitora: Srpske banje za Slovence “neotkriveni i nerazvijeni dragulj”\nSlovenački ministar za privredni razvoj i tehnologiju Zdravko Počivalšek izjavio je danas da je potencijal Srbije strahovit kada je reč o banjskom turizmu, da su Srpske banje neotkriven dragulj, pa\nAirbnb – Do vrednosti od 30 milijardi dolara za manje od 10. godina\nPriča sajta Inc.com o tome kako je startup za smeštaj eksponencijalno rastao u proteklih nekoliko godina.


Ruska bolnica: Navaljni može da bude prebačen u Nemačku – Krstarica\nRuska bolnica: Navaljni može da bude prebačen u Nemačku\nBeta 21. avgusta 2020. 20:30\nUprava ruske bolnice koja je primila protivnika Kremlja Alekseja Navaljnog, odobrila je danas njegovo prebacivanje u Nemačku na dalje lečenje, kako je to zatražila njegova porodica.\n„Odlučili smo da se ne protivimo njegovom prebacivanju u drugu bolnicu, koju će odrediti njegova porodica“, izjavio je novinarima zamenik direktora bolnice u Omsku Anatolih Kaliničenko i dodao da je stanje Navaljnog sada stabilno.\nNemački lekari koji su pregledali Navaljnog u bolnici u zapadnom Sibiru, izjavili su ranije danas da su u mogućnosti da ga prebace u Berlin na dalje lečenje. Tada su ruske vlasti navele da je njegovo stanje „nestabilno“ i da ne bi bio u mogućnosti da bude prebačen u drugu bolnicu.\nOkruženje Navaljnog zatražilo je danas pomoć i od Suda za ljudska prava u Strazburu kako bi ruske vlasti odobrile njegov transfer u Nemačku na dalje lečenje.\nTokom dana se oglasila i supruga Navaljnog, Julija koja je pozvala ruskog predsednika Vladimira Putina da odobri transfer opozicionara u Nemačku.\nOna je dodala da lekari „verovatno nešto kriju“ pošto joj nije bilo omogućeno da vidi supruga niti da razgovara sa nemačkim lekarima.\nOkruženje opozicionara smatra da je on otrovan dok su ruski lekari naveli da nisu pronašli tragove otrova.\nRuski opozicionar u četvrtak je hitno prebačen u bolnicu u Sibiru pošto mu je naglo pozlilo u avionu. Njegova portparolka Kira Jarmič izjavila je da je avion na relaciji Tomsk-Moskva zbog toga morao prinudno da sleti.\nNavaljni (44) je protivnik Kremlja, i ime je izgradio otkrivajući korupciju ruskih zvaničnika.


KAPA : Članak : 25. jun do 01. jul 2012\n25. jun do 01. jul 2012\nObjavljen: 25. juni, 2012. | Autor: Aleksandra Ralić\nPred nama je vrlo posebna i dinamična sedmica koju će obeležiti brojni značajni, ne sasvim obični faktori, i doprineti da se atmosfera na Nebu bitno promeni. Otpočinjemo je egzaktnošću odavno dovoljno snažnog kvadrata Urana i Plutona, kvadratom Jupitera i Neptuna i promenom smera kretanja Saturna, a nastavljamo prelaskom Merkura u znak Lava (utorak), Venerinim „zaokretanjem“ (sreda), i završavamo Sunčevim kvadratom sa Uranom i Plutonom i Merkurovim sekstilom s Jupiterom (petak). Iako aspekti transcendentnih planeta i hronokatora deluju u širem vremenskom okviru, egzaktnost uvek naglašava intenzitet, pa je stoga pred nama energetski vrlo intenzivnih sedam dana tokom kojih će doći do značajnih preokreta, obrta, preusmeravanja energije i interesovanja.\nEgzaktan kvadrat Urana u Ovnu i Plutona u Jarcu intenziviraće već postojeću napetost i raskol između novog i starog, naprednog i nazadnog, onih koji žele promene i onih koji na to nisu spremni, onih koji uživaju u brzom delovanju i onih koji smatraju da je brzo i kuso, onih koji nemaju vremena za „gubljenje“ i onih kojima je vreme parametar ispravnosti. Ovo je direktan kontakt suprotnosti – nadzemlja i podzemlja, budućnosti i daleke prošlosti, kosmičke svesti i, slobodno možemo reći, „kosmičke nesvesti“, a kako je reč o znacima u kojima je Mars u snažnom dostojanstvu, kao i o kvadratu koji je prirode Marsa, to će se ovaj „kontakt“ odraziti na vrlo marsovski način. Period najdubljih promena koje ovaj kvadrat inicira je već otpočeo, a ove sedmice i Mars kao Uranov dispozitor završava svoj šestomesečni tranzit kroz znak Device, a Saturn kao Plutonov kreće direktno, pa je i iz ovog ugla za očekivati da energija na opštem nivou počne da se menja. Te promene neće biti lagane, poput naglih promena klimatskih uslova na koje su imuni samo najjači, tj. oni u balansu sa sobom i svojim telom koje je sa Marsom u Devici najbolji odraz onoga što jesmo.\nSaturn, kao glavni sudija, kreće direktno nakon kvadrata Plutona i Urana i nakon kvadrata Jupitera i Neptuna, pa ako je tokom retrogradnosti puštao da nešto izmakne kontroli, da vlada netrpeljivost, sukob, nepravda, da krivi ne budu kažnjeni a čestiti nenagrađeni, to se neće oglušiti na ova dva kvadrata koja simbolišu borbu za vlast, moć, versko nerazumevanje, manipulaciju „na veliko“, finansijske malverzacije, neistine, obmane. Krenuće direktno s namerom da uspostavi ravnotežu kakvu zahteva znak u kojem boravi, a na njegovu rešenost ukazuje i dispozitor Venera koja u sredu kreće direktno, pre konjunkcije sa Jupiterom i kvadrata sa Neptunom, ne želeći da „učestvuje“ u njhovoj „igri“. (više o Venerinoj i Saturnovoj stacionarnosti i direktnosti u prethodnoj Hronici Neba).\nMerkur je prvog dana sedmice na stepenu pada Marsa pa evo reči upućenih protiv Marsa, a istovremeno i Urana jer mu je Mars dispozitor – evo protivljenja sili, nasilju, ratu, ali i novim tehnologijama bilo u vojnoj, bilo medicinskoj industriji. No, evo i potencijalno većeg broja saobraćajnih nesreća jer je ovo Merkur na stepenu gde je Mars najslabiji, ali i najmalefičniji, a uz aflikovanog Urana i Neptuna na zvezdama iz sazvežđa Pegaz koje vezujemo za saobraćaj, opasnost je dodatno naglašena.\nNo, svaka promena, čak i dramatična, ima svoj smisao i svrhu. U petak nas očekuju nezgodni aspekti Sunca ka Uranu i Plutonu, ali istovremeno i sekstil Merkura sa Jupiterom, pa evo prilike da upravo neke teške okolnosti dovedu do dugoočekivanog rešenja. Ovo je opasnost vodećim ljudima ali i rešenje koje iz toga proizilazi jer će Merkur prelaziti preko zvezde Talita iz Sazvežđa Veliki Medved koje se vezuje za moćne negativce, velike i moćne zemlje, i govori o pretnji onima od kojih smo na neki način potekli, ali je istovremeno ova zvezda povezana i sa isceljivanjem i opisuje pojavu problema nakon čega dolazi do susreta sa važnom osobom. Pa evo i opasnosti i rešenja, bolesti i leka, pada i uskrsnuća, gubitka vere i ponovnog rođenja iste... Mars će istovremeno prelaziti preko zvezde Alkaid iz istog sazvežđa, pa uz aflikciju Sunca evo dodatne opasnosti od osvete, terorističkih napada, teških nesreća i operacija, ali i ključnih rešenja nakon nezgodnih situacija.\nNo, sa Jupiterom u Blizancima u sekstilu sa Merkurom za očekivati je da atmosfera bude radosna, vesela, poletna, da su ljudi raspoloženi za nova poznanstva, komunikaciju, putovanja, pa evo i sjajnog vikenda pred nama koji će obeležiti veliki broj putnika, gužve na aerodromima, autoputevima, veća prodaja telefona, aranžmana za letovanje, knjiga, automobila.\nUz direktnu Veneru u Blizancima evo i konačne odluke o željenoj destinaciji, evo i konačne odluke o zajedničkom letovanju sa voljenom ili bliskom osobom. Evo i dugoočekivanog dolaska najbolje prijateljice, dugoočekivane prosidbe, veridbe, kao i konačnog pristajanja na ulazak u brak...\nOve sedmice glavnu ulogu odigraće oni sa Jupiterom u nepovoljnom aspektu sa Neptunom, kao i oni sa Suncem u nepovoljnom aspektu sa Uranom ili Plutonom. Konačno će se „probuditi“ oni sa stacionarno direktnom Venerom, a najviše radovati oni sa Merkurom u povoljnom aspektu sa Jupiterom.


Vesti online / Srpski informativni portal / Kako da znate da li "imate šanse"\nOdbijanje dolazi u različitim "pojavnim oblicima", u zavisnosti od toga da li je sve jasno već na prvom sastanku, da li ste se videli nekoliko puta ili ste već neko vreme u vezi.\nSvima nam se ponekad desi da se ne dopadnemo osobi za koju smo se zagrejali. Ali, kad se nađete u takvoj situaciji, i nije neka uteha to što znate da se dešava i drugima…\n* Ovu pozu obožavaju i muškarci i žene\n* Kako da "vrući" razgovori ne budu neprijatni\nNaravno, tužna činjenica da osoba koja nam se sviđa nije ni najmanje zainteresovana za nas pogodi nas najviše kad imamo utisak da je privlačnost "dvosmerna", pa se ispostavi da smo se grdno zaračunali.\nTeško je "pročitati" nekoga s kim smo prvi put izašli, ali ako imate osećaj da ta osoba ne planira da vas vidi ponovo, verovatno ste u pravu. Taj osećaj nas retko vara.\nPosle nekoliko viđanja\n- Sve ovo ljudi rade kad im je neprijatno da vam direktno kažu da ipak nisu zainteresovani, nadajući se da ćete se vi 'ohladiti' tako da na kraju ipak neće morati da vam to saopšte - objašnjava Vinterova.\nOvo sve zvuči razumno, kad lepo razmislite, ne bi trebalo da nam se dešava da se "zanesemo" toliko da ne primetimo ovako očigledne signale. A opet… desilo vam se jednom bar, zar ne?\n"U svako upoznavanje ili vezu ulazimo nadajući se najboljem", objašnjava Vinterova. "I taj divan osećaj koji nas obuzima umanji našu sposobnost da uočimo signale odbijanja. Biramo nadu da je nerazumevanje prolazno i da su izgovori koje čujemo istiniti."\nU takvim situacijama, kad nas neko jako privuče, spremni smo da zanemarimo instinkte koji nam govore da osećanja nisu obostrana i da izaberemo da verujemo da se stvari odvijaju onako kako bismo mi želeli, iako smo duboko u sebi svesni da to nije istina.


Da li će ljubičasto vino osvojiti kupce? - Agro TV\nPočetna Novo Da li će ljubičasto vino osvojiti kupce?\nDa li će ljubičasto vino osvojiti kupce?\nAustralijska vinarija „Masstengo“ odgovorna je za stvaranje ljubičastog vina koje je odmah po premijeri izazvalo oštre polemike na društvenim mrežama, baš kao i neuspeli pokušaj stvaranja plavog vina od pre nekoliko godina.\nVino po imenu „Purple Reign“ (aluzija na čuveni album i pesmu Prinsa „Purple Rain“), izuzetno vibrantne i atraktivne boje, predstavlja kupažu semijona i sovinjon blana sa aditivima biljnog porekla koji vinu daju njegovu neobičnu nijansu. Ova etiketa lansirana je još 2019. godine, a u međuvremenu, posle početnog uspeha kupaže, u prodaju je pušten i suvi, naravno ljubičasti, penušavac.\nZa razliku od španskog eksperimenta sa plavim vinom, koji je propao pošto je EU presudila da piće kompanije „Gik“ ne može da se klasifikuje kao vino (što bi možda bilo i irelevantno za prodaju da piće nije imalo, kažu, užasan, veštački zaslađen ukus), ljubičasto vino prodaje se na manje strogo regulisanom tržištu, a takođe je pravljeno i po višim vinarskim standardima.\nVina „Purple Reign“ prave se od grožđa sa dobrih lokacija (Margaret River u Zapadnoj Australiji), a aroma i ukus ove kupaže, navode vinari, imaju „nagoveštaj trave, dodir minerala i savršen sklad prirodne kiseline i svežine koja se nastavlja u iskričavu, suvu završnicu“.\nVinarija „Masstengo“ ima i, kako navode, dosta ozbiljnu misiju. Osnovana je kako bi „pomerila granice vinarstva sa ciljem uklanjanja sintetičkih aditiva koji mogu da naškode ljudima, i njihovom zamenom bezbednijim i korisnijim alternativama“, navodi se na vebsajtu vinske kuće.\nNjen osnivač, Tim Maknamara, studirao je ekologiju i radio u vinskoj trgovini, a njegov poslovni partner, Ros Stjuart, dolazi iz sveta agronomske nauke i specijalizovan je za proizvodnju organskih i biodinamičkih vina.\nVina kuće „Masstengo“ trenutno su u fokusu velikih vinskih medija kao što je „Decanter“. Posle ovoga, mogu se očekivati i recenzije eminentnih svetskih stručnjaka koje će pokazati ima li budućnosti za ovo neobično piće.


Euro 2015: Belgija U21 - Srbija U21 (18.00h) - Fudbal, Reprezentacija, Top News\nEuro 2015: Belgija U21 – Srbija U21 (18.00h)\nAleksandar Milosavljević 05.03.2014., 10:45\nKvalifikacije za Evropsko prvenstvo u Danskoj 2015. godine za mlade reprezentacije ulaze u samu završnicu, a naša selekcija će u svom šestom meču u grupi 9 danas od 18.00 časova u Leuvenu odmeriti snage sa selekcijom Belgije.\n„Čeka nas ozbiljan, zahtevan i težak meč, protiv ekipe koja je mnogo pokazala u dosadašnjem toku kvalifikacija. Ali, verujemo u naš kvalitet i da možemo da napravimo dobar rezultat. Moraćemo da udjemo u duel bez straha i prevelikog poštovanja prema protivniku. Utakmica može da donese puno iznenađenja, prva utakmica u Gornjem Milanovcu je bila sa mnogo oscilacija. Očekuje nas otvoren meč i pokušaćemo da iskoristimo prvu meč loptu koja može da nas odvede u baraž“ – rekao je selektor „orlića“ Radovan Ćurčić.\nU dogovoru sa selektorom seniorske selekcije Ćurčić će za današnji meč moći da računa i na A reprezentativce Aleksandra Mitrovića, Filipa Đuričića i Miloša Jojića koji će biti veliko pojačanje za naš mladi tim.\nBelgija je trenutno vodeći tim u grupi 9 pošto je iz šest mečeva osvojila 13 bodova, dok je naša selekcija na drugom mestu sa tri poena manje, ali uz jednu utakmicu manje odigranu. U konkurenciji za plasman na Evropsko prvenstvo je i Italija koja ima devet bodova.\nU prvom meču koji su ove dve selekcije odigrale u Gornjem Milanovcu nije bilo pobednika odnosno meč je završen rezultatom 2:2.\neuro 2015Mlada fudbalska reprezentacija Srbije\nPrethodna vest Ženska reprezentacija osvojila zlato na EP u streljaštvu\nSledeća vest Arsovićeva srebrna, Maksimovićeva bronzana na EP u Moskvi\nŽenska reprezentacija osvojila zlato na EP u streljaštvu\nArsovićeva srebrna, Maksimovićeva bronzana na EP u Moskvi


Budžet i javna potrošnja ne deluju inflatorno\nMinistar finansija u Vladi Republike Srbije Mirko Cvetković izjavio je danas da Ministarstvo finansija čini sve kako ne bi bila ugrožena makroekonomska stabilnost, što bi izazvalo rast inflacije. Cvetković je u izjavi za agenciju Tanjug istakao da je značajna činjenica da je budžet u suficitu i dodao da je za prvih sedam meseci suficit bio 47 milijardi dinara, tako da budžet i javna potrošnja ne deluju inflatorno.\nPrema njegovim rečima, bazna inflacija koja se odnosi na cene koje se slobodno formiraju veoma je niska i verovatno će tako ostati do kraja godine.\nIzmene Zakona o osiguranju u skupštini početkom septembra\nIzmenama Zakona o osiguranju, koje je predložilo Ministarstvo finansija, predviđeno je da se 200 evra po godini radnog staža, najviše do 35 godina od privatizacije osiguravajućeg društva podeli bivšim i sadašnjim zaposlenima i penzionerima, a 15 odsto kapitala prebaci u Privatizacioni registar iz kojeg će se deliti besplatne akcije građanima, izjavio je danas državni sekretar Ministarstva finansija dr Slobodan Ilić.\nObjavljen Bilten javnih finansija za jun\npredstavilo je makroekonomske i fiskalne okvire za period 2008-2010. godine. U biltenu se navodi da su ciljevi ekonomske politike u 2008. godini i naredne dve godine makroekonomska stabilnost, dinamičan privredni rast, rast zaposlenosti i standarda stanovništva, ubrzanje procesa stabilizacije i pridruživanja EU, ubrzano sprovođenje ekonomskih reformi.\nKorisnici biltena svoje predloge i sugestije mogu uputiti na adrese lj_matic@mfin.sr.gov.yu i jelenarancic@mfin.sr.gov.yu. Prethodni brojevi biltena mogu se pronaći u bloku „Publikacije“ .\nPotpisani ugovori za kredite Svetske banke od 192,5 miliona dolara\nMinistar finansija u Vladi Republike Srbije Mirko Cvetković i direktor Kancelarije Svetske banke u Srbiji Sajmon Grej potpisali su danas pet ugovora o kreditima i zajmovima Svetske banke ukupne vrednosti 192,5 miliona dolara, namenjenih za realizaciju projekata regionalnog razvoja, konkurentnost poljoprivrede, zaštitu od poplava, obnovu putne mreže i energetsku efikasnost. Cvetković je na konferenciji za novinare u Vladi Srbije, nakon potpisivanja ugovora, rekao da će krediti biti dodeljeni za regionalni razvoj Bora – 43 miliona dolara, reformu poljoprivrede u tranziciji – 21,5 miliona dolara, navodnjavanje i odvodnjavanje – 50 miliona dolara, modernizaciju putne mreže – 50 miliona dolara i energetsku efikasnost – 28 miliona dolara.\nZajam EIB-a od 66 miliona evra za obnovu "Gazele" i 100 mostova u Srbiji\nPredstavnici Vlade Republike Srbije i Evropske investicione banke (EIB) potpisali su danas ugovore o zajmu za projekte "Sanacija mosta Gazela" i "Rehabilitacija puteva i mostova" u Srbiji u vrednosti od po 33 miliona evra. Ugovor su potpisali direktor Javnog preduzeća "Putevi Srbije" Branko Jocić i predstavnik EIB-a Piter Kovelije, a garanciju za urednu otplatu zajma u ime Republike Srbije potpisao je ministar finansija u Vladi Srbije Mirko Cvetković.\nEBRD spremna da finansira još projekata u Srbiji\nMinistar finansija Mirko Cvetković razgovarao je danas sa delegacijom Evropske banke za obnovu i razvoj (EBRD), koju je predvodio predsednik Žan Lemijer.\nPostignut je konkretan dogovor da se pregovori oko finansiranja rekonstrukcije mosta Gazela od strane EBRD-a, u iznosu od 25 miliona evra, nastave u što kraćem roku.\nUsvojen Memorandum o budžetu za 2008. godinu\nMinistar finansija Mirko Cvetković izjavio je na konferenciji za novinare da je Vlada Srbije usvojila\nUsvojen Zakon o budžetu za 2007. godinu\nNarodna skupština Republike Srbije usvojila je sinoć kojim su predviđeni prihodi u iznosu od 581,8 milijardi dinara, rashodi od 595,5 milijardi i budžetski deficit u iznosu od 13,7 milijardi dinara. Zakon stupa na snagu narednog dana od dana objavljivanja u "Službenom glasniku Srbije", odnosno 1. jula, čime će prestati privremeno finansiranje budžetskih korisnika.\nCilj Predloga zakona o budžetu za ovu godinu obezbeđivanje makroekonomske stabilnosti\nMinistar finansija u Vladi Republike Srbije Mirko Cvetković izjavio je da Predlog zakona o budžetu Srbije za 2007. godinu koji je Vlada danas usvojila predviđa prihode u iznosu od približno 582 milijarde dinara i rashode od oko 595,5 milijardi.\nCvetković je na konferenciji za novinare, održanoj nakon sednice Vlade, objasnio da je prema ovom predlogu zakona planirano da budžetski deficit iznosi 13,7 milijardi dinara, odnosno 0,6 odsto bruto društvenog proizvoda. On je naveo da se procenjuje da će u ovoj godini poreski prihodi iznositi oko 517 milijardi dinara, dok će neporeski prihodi biti približno 65 milijardi dinara.\nOd 1. jula regularni sistem finansiranja\nMinistar finansija Mirko Cvetković izjavio je da su u prvih pet meseci ove godine ostvareni budžetski prihodi od 234,7 milijardi dinara, od čega su 193,3 milijarde poreski prihodi. Ostvaren je budžetski suficit od 33,3 milijarde dinara. Industrijska proizvodnja za prva četiri meseca 2007. godine pokazuje rast od 5,3% u odnosu na isti period prethodne godine, dok je realni rast bruto domaćeg proizvoda 5,7%. Rast cena na malo iznosi 2,1% u odnosu na decembar prošle godine. Cvetković je naglasio da se do kraja juna očekuje usvajanje budžeta, čime bi se u julu prešlo na regularni sistem finansiranja.\nPrioriteti Ministarstva finansija izbalansiran budžet i makroekonomska stabilnost\nMinistar finansija u Vladi Republike Srbije Mirko Cvetković izjavio je danas da će prioriteti ovog ministarstva biti donošenje izbalansiranog budžeta za 2007. godinu, održavanje makroekonomske stabilnosti u zemlji i stvaranje koncepta budžeta za narednu godinu. Cvetković je na tribini pod nazivom "Ekonomisti predlažu novoj Vladi" naveo da bi budžet trebalo da bude usaglašen i predat Vladi na usvajanje do sredine juna, kako bi u drugoj polovini tog meseca bio usvojen u Skupštini Srbije, tako da bi se sa privremenog prešlo na redovno finansiranje.\nIzmena Uredbe o privremenom finansiranju za period januar–jun\nNa sednici je doneto i Rešenje o upotrebi sredstava tekuće budžetske rezerve kojim se odobrava iznos od 65 miliona dinara na ime subvencije Javnom preduzeću za podzemnu eksploataciju uglja, Resavica.\nPredstavljen Nacrt zakona o denacionalizaciji i građevinskom zemljištu\nMinistar za ekonomske odnose sa inostranstvom u Vladi Republike Srbije i koordinator Ministarstva finansija Milan Parivodić predstavio je danas , koji je Vlada Srbije podržala na sednici 10. maja. Parivodić je na konferenciji za novinare u Vladi Srbije rekao da se procenjuje da će zahtevi za restituciju biti u ukupnom iznosu od 1,5 do 3 milijarde evra, ali je država za te obaveze predvidela 4 milijarde evra. On je ukazao na to da sprovođenjem zakona ne sme biti dovedena u pitanje makroekonomska stabilnost, stečena prava ne smeju biti ugrožena, tako da će se sprovoditi naturalna restitucija gde god to bude moguće, kroz vraćanje oduzetog zemljišta i objekata ili drugih iste vrste.\nDržava će nastaviti da izmiruje sve svoje finansijske obaveze\nKoordinator Ministarstva finansija i ministar za ekonomske odnose sa inostranstvom u Vladi Republike Srbije Milan Parivodić izjavio je danas da je finansiranje države stabilno i da će ona nastaviti da izmiruje sve svoje finansijske obaveze. Parivodić je na konferenciji za novinare održanoj posle sednice Vlade naglasio da će monetarna politika biti ozbiljna, odgovorna i restriktivna kako se ne bi ugrozila makroekonomska stabilnost. On je izrazio očekivanje da će nova demokratska vlada biti formirana pre isteka roka i da, ukoliko se to ne desi, postoje dve mogućnosti kad je reč o finansiranju, a to su da se menja Zakon o budžetskom sistemu, ili da se usvoji zakon o budžetu. Verovatnija je druga mogućnost - da se postojeći Predlog zakona o budžetu koriguje određenim amandmanima, ocenio je Parivodić.\nMinistar je objasnio da je u toku rad na pomenutim amandmanima, koji podrazumevaju restriktivnije finansiranje od onog koje je predviđeno Predlogom zakona o budžetu za 2007. godinu. Takođe, on je naveo da je Vlada na današnjoj sednici podržala , koji podrazumeva restituciju nepokretnosti i jednog ograničenog fonda pokretnih stvari pod uslovom da nad njima nije naknadno stečeno pravo svojine.\nObaveštenje preduzećima za reviziju\nMinistarstvo finansija podseća preduzeća za reviziju koja su dobila dozvolu za rad od Saveznog ministarstva finansija da su dužna da, prema Pravilniku o Registru preduzeća za reviziju („Službeni glasnik RS”, broj 18/07) od 14. februara 2007. godine, podnesu zahtev i da se do 22. maja 2007. godine upišu u Registar preduzeća za reviziju koji vodi ovo ministarstvo.\nPreduzeća zahteve podnose Sektoru za računovodstvo i reviziju Ministarstva finansija, preko pisarnice Uprave za zajedničke poslove republičkih organa u Nemanjinoj 22-26.\nRegulisan klirinški dug bivšeg Sovjetskog Saveza\nKoordinator Ministarstva finansija Srbije Milan Parivodić i pomoćnik ministra finansija Ruske Federacije Sergej Storčak potpisali su danas sporazum o regulisanju klirinškog duga bivšeg Sovjetskog Saveza SFRJ u iznosu od 288,6 miliona dolara. Sporazum predviđa namirenje dugova tako što će Rusija finansirati rekonstrukciju Hidrocentrale "Đerdap 1" sa 105,5 miliona dolara i otpisati deo srpskog duga za gas nastalog između 1994. i 2000. godine u iznosu od 188 miliona dolara, kazao je posle potpisivanja ministar Parivodić.\nNa današnjem zasedanju kreditnog odbora agencije za utvrđivanje kreditnog rejtinga Standard and Poor's iz Londona, potvrđen je kreditni rejting Republike Srbije BB- za dugoročne obaveze i B za kratkoročne obaveze. Izgledi za dalje kretanje kreditnog rejtinga su ostali pozitivni, što ukazuje na mogućnost da se u periodu od narednih 6-18 meseci može očekivati povećanje kreditnog rejtinga Republike Srbije.\n95,17 milijardi dinara na konsolidovanom računu trezora\nNa Računu za izvršenje budžeta Republike koji se vodi kod Uprave za trezor 18. aprila 2007. godine stanje je iznosilo 17,86 milijardi dinara, što predstavlja apsolutni rekord od kako se vrši konsolidacija računa svih budžetskih korisnika. Stanje na celokupnom konsolidovanom računu trezora na taj dan iznosilo je 95,17 milijardi dinara.\nNaši predstavnici na prolećnom zasedanju MMF-a i Svetske banke\nDelegacija Vlade Republike Srbije i Narodne banke Srbije otputovala je danas u Vašington na prolećno zasedanje MMF-a i Svetske banke, gde će sa predstavnicima ove dve finansijske institucije razgovarati o ekonomskoj politici Vlade koja će se sprovoditi u Srbiji u 2007. godini.\nDelegaciju Vlade čine: koordinator Ministarstva finansija Milan Parivodić, Ministar privrede Predrag Bubalo, državni sekretar Ministarstva finansija Vesna Arsić i direktor Uprave za trezor Vesna Džinić.


Zdravstvo stavljeno pod lupu - Kosovo 2.0\nZdravstvo stavljeno pod lupu\nPiše Kosovo 2.0 - 05.06.2018\nKosovskog zdravstvo na rentgenu.\nSvako se na svetu razboli u nekom trenutku — bilo da je reč o muškarcu ili ženi, belcu ili crncu, bogatašu ili siromahu, to je neizbežna životna činjenica.\nSvi imaju univerzalno pravo na zdravstvenu negu za sebe i svoju porodicu — ovo je, pak, mesto na kom se ravnopravnost završava.\nDok ljudi u Zapadnoj Evropi mogu da očekuju da dožive rane osamdesete, prosečan životni vek za građane Kosova je tek 72 godine, što je najniži prosek na evropskom kontinentu. Ovo se umnogome svodi na zdravstvo koje se bori da opstane nakon desetkovanja devedesetih godina.\nPrekopotrebne reforme su odavno obećane — i odgađane — dok su stalni institucionalni skandali i korupcija poslužili tome da se podrije poverenje javnosti u to da postoji neki stvarni pogon za promene.\nU sadašnjici, za pacijente i stručnjake iz oblasti medicine, mnogi aspekti kosovskog zdravstva prosto nisu odgovarajući za ispunjavanje svoje svrhe. Javni sistem je slabo finansiran, ima malo osoblja i nije dobro opremljen, zbog čega doktori nisu u mogućnosti da se izbore sa fundamentalnim potrebama pacijenata, dok je privatni sistem često neefikasan i preskup za veliki deo stanovništva.\nS druge strane, građani su ti koji plaćaju najvišu cenu. Primorani da prikupljaju sredstva za svoju zdravstvenu negu, da sami potraže informacije o bolestima koje pogađaju njihove najvoljenije, ili da putuju u inostranstvo da bi bili podvrgnuti lekarskim zahvatima, čak i lako izlečive bolesti mogu da učine da se pacijentima život prevrne naopačke.\nKao ključno pitanje koje utiče na kvalitet života svih, K2.0 secira kosovsko zdravstvo da bi osvetlili ono sa čime se građani zaista suočavaju kada je njihovo zdravlje u pitanju.K\nNaslovna fotografija: Atdhe Mulla (Ade Mula) / K2.0.


NIJE IH ZASTRAŠILA POLICIJA! Malinari opet protestuju\nMagistralni put ka Crnoj Gori i dalje je u prekidu kod Vladičanskog dvora u Prijepolju zbog blokade malinara koji protekle noći nisu uspeli da se dogovore sa predstavnicima Ministarstva poljoprivrede da otkupna cena roda bude 180 dinara.\n“Pitanje tržišne cene maline prevazilazi nadležnost ministarstva poljoprivrede zbog toga proizvođačima država ne može garantovati otkupnu cenu od 180 dinara”, kazao je posle propalih pregovora državni sekretar Ministarstva poljoprivrede Senad Mahmutović.\n“Država treba da stane na put onima koji prepakuju našu robu iz uvoza i prodaju je kao srpsku. Država jednom mora stati na kraj monopolistima i hladnjačarima koji bi preko noći hteli da zarade milione sa grbače proizvođača”, rekla je Slađana Stanković.\nZbog blokade magistralnog puta u Prijepolju i putnički i teretni saobraćaj obavlja se alternativnim pravcima kroz sam grad, javlja RTS.\nIZVOR: N1 Srbija / FOTO: Beta


Tači: Napadi na poslanike Srpske liste su čin rasizma - 15.09.2017, Sputnik Srbija\nKosovski predsednik Hašim Tači izjavio je da su napadi na poslanike Srpske liste čin rasizma, dodajući da oni nisu pretnja kosovskoj državnosti. 15.09.2017, Sputnik Srbija\n08:45 15.09.2017 (Osveženo: 11:20 15.09.2017)\nKosovski predsednik Hašim Tači izjavio je da su napadi na poslanike Srpske liste čin rasizma, dodajući da oni nisu pretnja kosovskoj državnosti.\nTači je na okruglom stolu o budućnosti dijaloga sa Srbijom rekao da će u završnoj fazi razgovora sa Beogradom, Priština imati jedinstveni tim koji će činiti ljudi iz vladinih institucija, civilnog društva, akademije nauka i medija, prenosi RTK2.\n14 Septembar 2017, 14:25\nKosovski predsednik je rekao i da Priština mora da ispuni obaveze koje je preuzela, navodeći sprovođenje dogovora iz Brisela, pre svega osnivanje Zajednice srpskih opština, kao i usvajanje Sporazuma o demarkaciji sa Crnom Gorom.\nTači ističe da dijalog nema alternativu i da ostaje jedini način rešavanja otvorenih pitanja između Prištine i Beograda, a da će završna faza dijaloga doneti obostrano priznavanje i pomirenje.\nNapade na Srpsku listu Tači vidi kao rasistički čin i navodi da poslanici te liste nisu pretnja po kosovsku državnost.\n„Kosovo ne može da gradi svoju evroatlantsku budućnost na osnovu neprijateljstva prema Srbima“, rekao je Tači.\nGovoreći o transformaciji KBS-a u vojsku Kosova, Tači je rekao da očekuje da se u taj proces što pre uključi i vlada Kosova, navodeći da je siguran da će osnivanje vojske podržati sve zajednice na Kosovu i da će oružane snage biti formirane uskoro.


Borković u TCR seriji\nDušan na proveri motoričkih sposobnosti u Zavodu za sport i medicinu sporta RS\nSelektor vaterpolo reprezentacije Srbije Dejan Savić rekao je da će igranje pred domaćom publikom na predstojećem Evropskom prvenstvu u Beogradu biti dodatni motiv za njegovu ekipu da bude najbolja na turniru.\nSavić na sportsko medicinskoj kontroli i u Balon hali ZSMSRS\nCrno-beli su prokockali šansu koju su čekali 10 godina. Fudbaleri Partizana su poveli sa 1:0, ali su izgubili od Augzburga sa 1:3 za kraj grupne faze i eliminaciju iz Lige Evrope.\nFudbaleri Partizana na Izokinetičkoj dijagnostici i terenskom testiranju\nRukometašice Srbije na ergospirometrijskom testu u Centru za medicinu i psihologiju sporta ZSMSRS\nMandićeva 70. član srpskog tima za Olimpijske igre u Riju\nNajbolja srpska tekvondiskinja Milica Mandić rekla je da je srećna što se kvalifikovala za Olimpijske igre u Riju, gde će imati priliku da brani zlato iz Londona.\nMilica u Zavodu za sport i na sportsko medicinskoj kontroli\nŠpanovićeva na pripremama za narednu godinu\nIvana Španović je najavila dobar rezultat na Olimpijskim igrama 2016. godine. Operacija Rio je već počela. Naša najbolja atletičarka vredno trenira.\nIvana u Zavodu za sport i na Atletskom stadionu u Košutnjaku\nDudaš na pripremama za zimsku sezonu\nMihail na proveri zdravstvenog stanja i utreniranosti u ZSMSRS\nOdbojkaška Super liga Srbije\nOdbojkaši Crvene zvezde pobedili su u Beogradu Novi Pazar sa 3:0 u zaostalom meču 4. kola Superlige.\nZvezdini odbojkaši na sportsko medicinskim pregledima u ZSMSRS\nDomaća Super liga\nMarko Grujić, lider crveno-belih, na meti je interesovanja Liverpula. Crveno beli su u zadnjoj utakmici odneli pobedu nad Čukaričkim od 7:2.\nZvezdini fudbaleri na proveri zdravstvenog stanja i utreniranosti u ZSMSRS (ergospirometrijski test)\nFK Partizan danas igra meč sezone. U okviru poslednjeg kola grupne faze Lige Evrope crno-beli u duelu sa Auzburgom imaju šansu da obezbede nastavak takmičenja.\nTerenska testiranja fudbalera Partizan u SC Zemunelo od strane lekara Zavoda za sport i medicinu sporta RS


Stefan Kari u duealu sa Alom Horfordom na sinoćnjoj utakmici u Atlanti\nZvanični šampioni NBA lige za jednu utakmicu nadmašili tim Čikago Bulsa iz sezone 1995/96, koji je na putu do najboljeg skora u ligaškom delu sezone u istoriji – 72 pobede i 10 poraza – do 50. trijumfa stigao u 56. meču od početka šampionata...\nZvanični šampioni NBA lige Golden Stejt Voriorsi ostvarili su 50. pobedu od početka šampionata, brže nego bilo koji drugi tim u istoriji najjače košarkaške lige na svetu.\nVoriorsi su pobedom u Atlanti – 102:92 prevazišli tim Čikago Bulsa iz sezone 1995/96, koji je na putu do najboljeg skora u ligaškom delu sezone u istoriji – 72 pobede i 10 poraza – do 50. trijumfa stigao u 56. utakmici od početka šampionata. Te 1996. Majkl Džordan i ekipa osvojili su četvrtu od ukupno šest titla u poslednjoj deceniji 20. veka.\nKao i u većini ovosezonskih trijumfa, ekipu iz San Franciska predvodio je zvanični M-V-P ligaškog dela sezone Stefan Kari sa 36 poena, a Voriorsi su uprkos vođstvu od 23 poena sredinom treće četvrtine, na kraju morali da se pomuče.\nDomaći Hoksi su serijom 28:6 anulirali prednost gostiju i početkom poslednje četvrtine na kratko čak i poveli, ali su Kari i Klej Tompson, koji je završio meč sa 27 poena, vratili prednost na stranu Golden Stejta.\nTreća velika zvezda Golden Stejta - Drejmond Grin - postigao je svega 6 poena, ali je imao 14 skokova i 9 asistencija, dok je Hokse, kojima je ovo bio četvrti uzastopni poraz kod kuće, predvodio Al Horford sa 23 poena.\nRasistički komentari razbesneli sportsku zajednicu


MIND Grupa najavljuje početak izgradnje logističkog centra sa železničkom i avio linijom\n27. May 2021 352\nVeliki intermodalni terminal, na površini od 20 hektara, biće izgrađen nedaleko od Kragujevca. Reč je o kompleksu sa železničkom i avio infrastrukturom, koji će biti u sastavu industrijskog parka MIND – jedinstvenog centra kompetencija u oblasti železnice, visoke tehnologije i vazduhoplovne industrije.\nMIND park, na oko 12 kilometara od Kragujevca, proglašen je projektom od nacionalnog značaja 2018. godine, kada je i započeta gradnja na prostoru od 160 ha. Za 3 godine izgrađeno je 55.000m2 proizvodnog i logističkog prostora. U parku radi više od 1.000 ljudi, a pored 6 kompanija u okviru MIND grupe, svoje poslovanje ovde obavljaju i nemački Siemens, austrijski Autolift, španski CAF, kao i srpski STEF Trans.\nOsim proizvodnih i logističkih kapaciteta, izgrađene su i upravna zgrada i kantina, a uskoro se završava i zgrada vrtića. Do 2025. godine planirana je izgradnja dodatnih 250.000m2, dok je očekivani broj zaposlenih koji će raditi u ovom parku 4.000 ljudi. Pored proizvodnih pogona, biće izgrađena avio-pista u dužini od 1.400 metara, istraživačko-razvojni institut sa start-up centrom, poliklinika, kao i veliki logistički centar.\nPlanirano je da izgradnja logističkog centra počne u poslednjem kvartalu 2021. godine na oko 20ha, sa 60.000m2 regalnih i kranskih skladišta, kontejnerskim terminalom, kamionskim terminalom, carinskim i špediterskim ispostavama. MIND park će železničkom prugom biti povezan sa internacionalnim železničkim Koridorom 10, čija će izgradnja početi krajem 2021. godine i na taj način biće omogućena izgradnja prvog modernog intermodalnog terminala u ovom području.